Mestské zastupiteľstvo v Senici (ďalej aj ako *„mestské zastupiteľstvo“*) na základe § 14 zákona č. 369/1990 Zb. o obecnom zriadení v znení neskorších predpisov a čl. 7 Štatútu mesta Senica **vydáva** tento

**Rokovací poriadok**

**Mestskej rady v Senici**

**Čl. 1**

## Úvodné ustanovenia

**1/**Rokovací poriadok Mestskej rady v Senici (ďalej ako *„Rokovací poriadok“*) upravuje pravidlá, podmienky, spôsob prípravy, zvolávania a vedenia zasadnutia Mestskej rady v Senici (ďalej ako *„Mestská rada“*), spôsob uznášania a prijímania uznesení Mestskej rady.

**2/**Mestská rada je iniciatívnym, výkonným a kontrolným orgánom mestského zastupiteľstva.

**3/** Mestská rada je zároveň poradným orgánom primátora.

**4/** Zloženie a úlohy Mestskej rady vymedzuje mestské zastupiteľstvo.

**5/** Mestská rada nie je oprávnená realizovať úlohy, ktoré nevyplývajú zo zákona č. 369/1990 Zb. o obecnom zriadení, z rozhodnutia mestského zastupiteľstva alebo tohto Rokovacieho poriadku.

**6/**O otázkach, ktoré neupravuje tento Rokovací poriadok, ako aj o ďalších zásadách rokovania a svojich vnútorných postupoch rozhoduje Mestská rada podľa zákona o obecnom zriadení, resp. podľa rozhodnutia na zasadnutí Mestskej rady tak, že sa dáva o nich hlasovať.**§**[**8a ods. 4 zákona č. 302/2001 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=0&FragmentId1=5166722&FragmentId2=5166722) **o samospráve vyšších územných celkov (zákon o samosprávnych krajoch) v znení neskorších predpisov.**[**§ 250zfa ods. 6 Občianskeho súdneho poriadku**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=0&FragmentId1=5166679&FragmentId2=5166679)**.Zákon Slovenskej národnej rady č.**[**138/1991 Zb.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=16674&FragmentId1=0&FragmentId2=0) **o majetku obcí v znení neskorších predpisov.Zákon** [**č. 431/2002 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=17277&FragmentId1=0&FragmentId2=0) **o účtovníctve v znení neskorších predpisov.Zákon č.** [**540/2007 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=31934&FragmentId1=0&FragmentId2=0) **o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov.**

**Čl. 2**

**Zriadenie a úlohy Mestskej rady**

**1/** Mestské zastupiteľstvo zriaďuje Mestskú radu.

**2/** Mestská rada najmä:

**a)** rozpracúva a zabezpečuje plnenie úloh vyplývajúcich z uznesení mestského zastupiteľstva, prerokúva a rieši iniciatívne návrhy Komisií Mestského zastupiteľstva v Senici, poslancov mestského zastupiteľstva a jednotlivých útvarov Mestského úradu v Senici,

**b)** zaoberá sa nakladaním s majetkom mesta, rozpočtu mesta a organizácií v jeho riadení,

**c)** pripravuje a prerokúva materiály, ktoré budú predmetom rokovania mestského zastupiteľstva a zaujíma k nim stanoviská,

**d)** plní ďalšie úlohy podľa uznesení mestského zastupiteľstva a rozhodnutí primátora.**Napríklad zákon č.**[**154/2001 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=14506&FragmentId1=0&FragmentId2=0) **o prokurátoroch a právnych čakateľoch prokuratúry.**

**Čl. 3**

**Zloženie Mestskej rady**

**1/** Mestská rada je zložená z poslancov mestského zastupiteľstva.

**2/** Mestskú radu tvorí najviac tretina počtu poslancov mestského zastupiteľstva.

**3/** Členom Mestskej rady je vždy zástupca primátora.

**4/** Členov Mestskej rady volí mestské zastupiteľstvo na celé funkčné obdobie spravidla na svojom ustanovujúcom zasadnutí tak, aby sa prihliadalo na zastúpenie politických strán, politických hnutí a nezávislých poslancov v mestskom zastupiteľstve.

**5/** Za člena Mestskej rady je zvolený poslanec, ktorý na zasadnutí mestského zastupiteľstva získal nadpolovičnú väčšinu hlasov prítomných poslancov.

**6/** Mestskú radu a jej členov môže mestské zastupiteľstvo kedykoľvek odvolať.

**Čl. 4**

**Príprava zasadnutia Mestskej rady**

**1/** Mestská rada sa schádza podľa potreby, najmenej raz za tri mesiace.

**2/** Mestská rada sa schádza pred zasadnutím mestského zastupiteľstva v dostatočnom časovom predstihu.

**3/** Zasadnutie Mestskej rady pred zasadnutím mestského zastupiteľstva nie je potrebné v odôvodnených a výnimočných prípadoch, najmä ak je potrebné mimoriadne zvolať zasadnutie mestského zastupiteľstva a pred ustanovujúcim zasadnutím mestského zastupiteľstva.

**4/** Zasadnutie Mestskej rady zvoláva a vedie primátor alebo zástupca primátora, ak tak neurobí primátor.

**5/** Mestská rada zasadá spravidla v budove Mestského úradu v Senici.

**6/** Zasadnutie Mestskej rady sa zvoláva písomnou pozvánkou s uvedením programu.

**7/** Program zasadnutia Mestskej rady zostavuje primátor v spolupráci s ostatnými členmi Mestskej rady, prednostom Mestského úradu v Senici, zástupcom primátora, hlavným kontrolórom mesta Senica, vedúcimi príslušného oddelenia Mestského úradu v Senici, riaditeľmi organizácií v pôsobnosti mesta, poslancami mestského zastupiteľstva, členmi Komisií Mestského zastupiteľstva v Senici, prípade ďalšími zamestnancami mesta Senica.

**Čl. 5**

**Príprava Materiálov na zasadnutie Mestskej rady**

**1/** Za prípravu materiálov na zasadnutie Mestskej rady (ďalej ako *„Materiál“*) zodpovedá predkladateľ, ktorým je spravidla vedúci príslušného oddelenia Mestského úradu v Senici, prednosta Mestského úradu v Senici, zástupca primátora, hlavný kontrolór mesta Senica, riaditeľ organizácií v pôsobnosti mesta a podobne.

**2/** Predkladateľ Materiálu zodpovedá za jeho súlad so všeobecne záväznými právnymi predpismi a tiež a internými predpismi mesta Senica. V prípade potreby vykoná formálnu kontrolu Materiálov prednosta Mestského úradu v Senici.

**3/** Materiál musí byť vypracovaný prehľadne, vecne správne, stručne a pritom komplexne s návrhom na konkrétne riešenie. Materiál môžu obsahovať aj textové alebo grafické prílohy.

**4/** Materiál musí obsahovať:

**a)** úvodnú stranu (tzv. košieľku) so základnými informáciami o predkladanom Materiály,

**b)** predkladateľa Materiálu a zodpovednú osobu,

**c)** dôvodovú správu.

**d)** návrh na prijatie uznesenia, resp. návrh na prijatie všeobecne záväzného nariadenia.

**5/** Dôvodová správa k Materiálom musí obsahovať najmä:

**a)** stručné vyhodnotenie doterajšieho stavu,

**b)** odôvodnenie potreby predkladaného návrhu,

**c)** ekonomický rozbor alebo prínos predkladaného návrhu,

**d)** spôsob realizácie, časový harmonogram a administratívnu náročnosť predkladaného návrhu, dopad na rozpočet mesta alebo na činnosť oddelení a organizácií mesta,

**e)** výhody a nevýhody viacerých alternatív predkladaného návrhu.

**6/** Predkladateľ odovzdá Materiály na sekretariát primátora (písomne v počte po dohode so sekretariátom primátora) a na oddelenie informačných technológií (mailom) spravidla 7 dní pred zasadnutím Mestskej rady, resp. do termínu určeného prednostom Mestského úradu v Senici.

**Čl. 6**

**Zasadnutie Mestskej rady**

**1/** Zasadnutie Mestskej rady vedie primátor a v jeho neprítomnosti zástupca primátora.

**2/** Mestská rada je uznášaniaschopná, ak je prítomná nadpolovičná väčšina všetkých jej členov.

**3/** Mestská rada rozhoduje formou uznesenia. Na prijatie uznesenia je potrebný súhlas nadpolovičnej väčšiny prítomných členov Mestskej rady.

**4/** Po otvorení zasadnutia Mestskej rady sa zistí počet prítomných členov, dá sa schváliť program zasadnutia vrátane zmeny alebo doplnenia bodov programu.

**5/** Zasadnutie Mestskej rady je neverejné. Zasadnutia Mestskej rady sa okrem členov, primátora a zapisovateľky zúčastňujú s poradným hlasom aj prednosta Mestského úradu v Senici, hlavný kontrolór mesta Senica a vedúci finančného oddelenia.

**6/** Zasadnutia Mestskej rady sa podľa schváleného programu zúčastňujú aj predkladatelia Materiálov a ďalší prizvaní hostia.

**7/** Primátor udeľuje k jednotlivým bodom programu, ak je to potrebné, slovo predkladateľovi, potom členom Mestskej rady alebo ostatným prítomným.

**8/** Členovia Mestskej rady majú právo klásť otázky a vecné pripomienky, vyslovovať svoje názory na správnosť predkladaných Materiálov, navrhovaných riešení, môžu žiadať doplnenie alebo vysvetlenie, môžu predkladať doplňujúce alebo pozmeňujúce návrhy.

**9/** Po skončení diskusie primátor zhrnie výsledok rokovania a formuluje záverečný návrh na prijatie uznesenia.

**Čl. 7**

**Uznesenia Mestskej rady**

**1/** Mestská rada prijíma uznesenia k jednotlivým bodom programu ihneď po ich prerokovaní.

**2/** Uznesenia Mestskej rady majú pre primátora, Mestský úrad v Senici a mestské zastupiteľstvo len odporúčací charakter.

**3/** O návrhu uznesenia Mestskej rady dáva primátor hlasovať. Hlasuje sa spravidla zdvihnutím ruky. Každý člen Mestskej rady môže navrhnúť, aby sa hlasovalo osobitne o jednotlivých bodoch prerokovávaného návrhu uznesenia.

**4/** Predložený návrh uznesenia môže byť v dvoch alebo viacerých alternatívach. Každý člen Mestskej rady môže navrhnúť inú alternatívu predloženého návrhu uznesenia, o ktorej sa hlasuje prednostne.

**5/** Schválením jednej alternatívy sa ostatné považujú za neprijaté a už sa o nich ďalej nehlasuje.

**Čl. 8**

**Organizačné zabezpečenie zasadnutia Mestskej rady**

**1/** Zo zasadnutia Mestskej rady sa vyhotovuje zvukový záznam a po skončení zasadnutia sa spisuje zápisnica, ktorú zabezpečí primátorom určená zapisovateľka.

**2/** Zápisnicu zo zasadnutia Mestskej rady podpisuje primátor a zapisovateľka.

**3/** Zápisnica zo zasadnutia Mestskej rady vrátane prezenčnej listiny sa nezverejňuje a ukladá sa na sekretariáte primátora.

**Čl. 9**

**Spoločné a záverečné ustanovenia**

**1/** Rokovací poriadok, jeho zmeny a dodatky schvaľuje mestské zastupiteľstvo nadpolovičnou väčšinou prítomných poslancov.

**2/** Členovia Mestskej rady sú povinní riadiť sa týmto Rokovacím poriadkom a dôsledne dodržiavať jeho ustanovenia.

**3/** Rokovací poriadok Mestskej rady v Senici bol schválený na ............... zasadnutí mestského zastupiteľstva konanom dňa ..................... uznesením č. .........................

**4/** Rokovací poriadok nadobúda účinnosť dňom jeho schválenia.

**5/** Schválením tohoto Rokovacieho poriadku sa zároveň ruší Rokovací poriadok Mestskej rady v Senici, ktorý bol schválený dňa 07.05.1996, vrátane všetkých jeho neskorších zmien a dodatkov.

**Ing. Mgr. Martin Džačovský**

**primátor mesta Senica**