Mestské zastupiteľstvo v Senici (ďalej aj ako *„mestské zastupiteľstvo“*) na základe § 15 zákona č. 369/1990 Zb. o obecnom zriadení v znení neskorších predpisov a čl. 8 Štatútu mesta Senica **vydáva** tento

**Rokovací poriadok**

**Komisií mestského zastupiteľstva v Senici**

**Čl. 1**

## Úvodné ustanovenia

**1/**Rokovací poriadok komisií mestského zastupiteľstva v Senici (ďalej ako *„Rokovací poriadok“*) upravuje pravidlá, základné úlohy, podmienky, spôsob prípravy, zvolávania a vedenia zasadnutia komisií mestského zastupiteľstva v Senici (ďalej ako *„Komisia“*), spôsob uznášania a prijímania uznesení Komisií.

**2/**Komisie sú poradnými, iniciatívnymi a kontrolnými orgánmi mestského zastupiteľstva.

**3/** Zloženie a úlohy Komisií určuje mestské zastupiteľstvo.

**4/** Komisie nie sú oprávnené realizovať úlohy, ktoré nevyplývajú zo zákona č. 369/1990 Zb. o obecnom zriadení, z rozhodnutia mestského zastupiteľstva alebo tohto Rokovacieho poriadku.

**5/** Komisie nemajú rozhodovaciu ani výkonnú právomoc.

**6/**O otázkach, ktoré neupravuje tento Rokovací poriadok, ako aj o ďalších zásadách rokovania a svojich vnútorných postupoch rozhodujú Komisie podľa zákona o obecnom zriadení, resp. podľa rozhodnutia na zasadnutí Komisií tak, že sa dáva o nich hlasovať.**§**[**8a ods. 4 zákona č. 302/2001 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=0&FragmentId1=5166722&FragmentId2=5166722) **o samospráve vyšších územných celkov (zákon o samosprávnych krajoch) v znení neskorších predpisov.**[**§ 250zfa ods. 6 Občianskeho súdneho poriadku**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=0&FragmentId1=5166679&FragmentId2=5166679)**.Zákon Slovenskej národnej rady č.**[**138/1991 Zb.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=16674&FragmentId1=0&FragmentId2=0) **o majetku obcí v znení neskorších predpisov.Zákon** [**č. 431/2002 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=17277&FragmentId1=0&FragmentId2=0) **o účtovníctve v znení neskorších predpisov.Zákon č.** [**540/2007 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=31934&FragmentId1=0&FragmentId2=0) **o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov.**

**Čl. 2**

**Zriadenie Komisií**

**1/** Mestské zastupiteľstvo zriaďuje tieto stále Komisie:

**a)** Komisia finančná,

**b)** Komisia pre správu mestského majetku,

**c)** Komisia pre výstavbu, územné plánovanie, dopravu,

**d)** Komisia pre sociálnu, zdravotnú a bytovú oblasť,

**e)** Komisia pre vzdelávanie, kultúru a zbor pre občianske záležitosti,

**f)** Komisia športu,

**g)** Komisia mládeže,

**h)** Komisia životného prostredia,

**i)** Komisia pre prevenciu kriminality a ochranu verejného poriadku,

**j)** Komisia na prešetrovanie sťažnosti proti činnosti poslanca mestského zastupiteľstva, primátora mesta a hlavného kontrolóra mesta,

**k)** Komisia na ochranu verejného záujmu pri výkone funkcií verejných funkcionárov.

**2/** Na splnenie konkrétnych úloh môže mestské zastupiteľstvo zriadiť dočasné Komisie, najmä koncepčného a rozvojového charakteru.**Napríklad zákon** [**č. 583/2004 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=29747&FragmentId1=0&FragmentId2=0) **o rozpočtových pravidlách územnej samosprávy a o zmene a doplnení niektorých zákonov, zákon** [**č. 523/2004 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=29657&FragmentId1=0&FragmentId2=0) **o rozpočtových pravidlách verejnej správy a o zmene a doplnení niektorých zákonov.Napríklad zákon Slovenskej národnej rady č.**[**564/1991 Zb.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=17100&FragmentId1=0&FragmentId2=0) **o obecnej polícii v znení neskorších predpisov.Zákon Slovenskej národnej rady č.** [**346/1990 Zb.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=11609&FragmentId1=0&FragmentId2=0) **o voľbách do orgánov samosprávy obcí.Napríklad zákon č.**[**154/2001 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=14506&FragmentId1=0&FragmentId2=0) **o prokurátoroch a právnych čakateľoch prokuratúry.**

**Čl. 3**

**Základné úlohy Komisií**

**Zákon Národnej rady Slovenskej republiky č.** [**253/1994 Z. z.**](http://www.epi.sk/Main/Default.aspx?Template=~/Main/TArticles.ascx&LngID=0&zzsrlnkid=5951067&phContent=~/ZzSR/ShowRule.ascx&RuleId=12656&FragmentId1=0&FragmentId2=0) **o právnom postavení a platových pomeroch starostov obcí a primátorov miest v znení neskorších predpisov.**

**1/ Komisia finančná**

**a)** prerokováva návrh rozpočtu mesta, jeho zmeny, rozpočtové opatrenia a správy o plnení rozpočtu mesta a organizácií v jeho riadení,

**b)** prerokováva záverečný účet mesta,

**c)** prerokováva VZN o miestnych daniach a poplatku a ich zmeny a doplnky,

**d)** prerokováva návrh na prijatie návratných zdrojov financovania,

**e)** vyjadruje sa k výsledkom hospodárenia mestom zriadených alebo založených právnických osôb,

**f)** vyjadruje sa k návrhom na zakladanie, zrušovanie právnických osôb zriadených alebo založených mestom,

**g)** prerokováva koncepcie a zámery rozvoja mesta a programové dokumenty mesta,

**h)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**2/ Komisia pre správu mestského majetku**

**a)** prerokováva koncepcie a zámery rozvoja mesta a programové dokumenty mesta,

**b)** prerokováva návrhy na nakladanie s majetkom mesta,

**c)** prerokováva správy o stave majetku mesta a majetku mesta zvereného do správy alebo nájmu právnických osôb založených alebo zriadených mestom,

**d)** prerokováva VZN týkajúce sa poskytovania služieb, obchodu a nakladania s majetkom mesta,

**e)** prerokováva správy o poskytovaní pohrebných a cintorínsky služieb na území mesta,

**f)** vyjadruje sa k výsledkom hospodárenia mestom zriadených alebo založených právnických osôb,

**g)** vyjadruje sa k návrhom na zakladanie, zrušovanie právnických osôb zriadených alebo založených mestom,

**h)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**3/ Komisia pre výstavbu, územné plánovanie, dopravu**

**a)** prerokováva koncepcie a zámery rozvoja mesta a programové dokumenty mesta,

**b)** prerokováva územnoplánovaciu dokumentáciu mesta, jej obstarávanie, schvaľovanie a zmeny,

**c)** prerokováva VZN týkajúce sa územnoplánovacej dokumentácie a statickej dopravy v meste,

**d)** vyjadruje sa k vlastnej investičnej činnosti a k investičnej činnosti s významnými dopadmi na mesto,

**e)** prerokováva VZN týkajúce sa územného plánu, investičnej činnosti a statickej dopravy,

**f)** vyjadruje sa k dispozíciám s majetkom mesta z titulu súladu s územným plánom mesta,

**g)** predkladá iniciatívne návrhy na rozvoj dopravy a miestnych komunikácií, ich údržbu a opravy,

**h)** vyjadruje sa k statickej doprave v meste a k návrhom dopravného značenia,

**i)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**4/ Komisia pre sociálnu, zdravotnú a bytovú oblasť**

**a)** prerokováva koncepcie rozvoja sociálnych služieb v meste a správy o činnosti sociálnych služieb na území mesta,

**b)** vyjadruje sa k zriaďovaniu zariadení sociálnych služieb na území mesta,

**c)** prerokováva správu o činnosti ZSS Senica, n.o.,

**d)** prerokováva VZN týkajúce sa poskytovania sociálnych služieb, sociálnej kurately,

**e)** prerokováva poskytovanie príspevku na stravovanie dôchodcov v jedálňach pre dôchodcov, podmienky prideľovania nájomných bytov a odpredaja bytov,

**f)** vyjadruje sa k bytovej politike mesta,

**g)** preveruje opodstatnenosť žiadostí na pridelenie bytu a zaradenie do evidencie čakateľov,

**h)** vyjadruje sa k žiadostiam o odpredaj bytov,

**i)** prerokováva správu o poskytovaní zdravotníckej starostlivosti na území mesta,

**j)** vyjadruje sa k žiadostiam o poskytnutie dotácie z fondu PRO Senica,

**k)** prerokováva možnosti získania dotácií z fondov EÚ, Ministerstva práce, sociálnych vecí a rodiny SR, TT SK a z iných zdrojov na podporu rozvoja sociálnych a zdravotných služieb na území mesta,

**l)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**5/ Komisia pre vzdelávanie, kultúru a zbor pre občianske záležitosti**

**a)** pôsobí ako koordinátor jednotlivých organizácií a inštitúcií na území mesta pri zabezpečovaní a rozvoji kultúry v meste,

**b)** zabezpečuje Vyhodnotenie kultúrnych a pedagogických pracovníkov,

**c)** spolupôsobí pri tvorbe a realizácii koncepcie rozvoja kultúry v meste na príslušný rok,

**d)** prerokováva správu o činnosti Mestského kultúrneho strediska Senica,

**e)** prerokováva koncepcie a zámery rozvoja mesta,

**f)** prerokováva možnosti získania dotácií z fondov EÚ, Ministerstva školstva, výskumu, vývoja a mládeže SR, TT SK a iných zdrojov na podporu kultúrnych aktivít na území mesta a podporu mládeže,

**g)** prerokováva správy o výchovno-vzdelávacej činnosti, jej výsledkoch a podmienkach škôl a školských zariadení na území mesta,

**h)** prerokováva VZN týkajúce sa školstva, kultúry a určovania názvu ulíc,

**i)** prerokováva a vyjadruje sa k informácii o činnosti zboru pre občianske záležitosti,

**j)** vyjadruje sa k stavu písania kroniky mesta, vydávania periodika Naša Senica a obsahu televízneho vysielania TV SEN,

**k)** vyjadruje sa k návrhom na názvy ulíc a verejných priestranstiev,

**l)** vyjadruje sa k žiadostiam o poskytnutie dotácie z fondu PRO Senica,

**m)** spolupôsobí pri tvorbe kalendára kultúrnych, spoločenských a športových podujatí v meste v spolupráci s referátom kultúry a Europe Direct Senica,

**n)** zabezpečuje vyhodnotenie predložených návrhov osobností na umiestnenie na „Záhorácku stenu slávy“,

**o)** prerokováva zmeny rozpočtu a správy o plnení príjmov a výdavkov škôl a školských zariadení v zriaďovateľskej pôsobnosti mesta,

**p)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**6/ Komisia športu**

**a)** spolupôsobí pri tvorbe kalendára kultúrnych, spoločenských a športových podujatí v meste,

**b)** spolupracuje pri organizovaní tradičných športových podujatí – Silvestrovský beh, vyhodnotenie Športovec roka, Záhorácky maratón,

**c)** prerokováva možnosti získania dotácií z fondov EÚ, Ministerstva školstva, výskumu, vývoja a mládeže SR, Asociácie športových jednôt a športu pre všetkých, TT SK a iných zdrojov na podporu športových aktivít na území mesta,

**d)** vyjadruje sa k žiadostiam o poskytnutie dotácie z fondu PRO Senica,

**e)** vyjadruje sa ku koncepcii rozvoja a podpory športu v meste,

**f)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**7/ Komisia mládeže**

**a)** pôsobí ako iniciátor a koordinátor akcií mládeže na území mesta,

**b)** spolupracuje so Študentským parlamentom a inými mládežníckymi organizáciami v meste na vypracovaní analýzy potrieb mladých ľudí v meste Senica,

**c)** spolupracuje so Študentským parlamentom a inými mládežníckymi organizáciami v meste pri tvorbe koncepcie práce s mládežou na príslušný rok,

**d)** vyjadruje sa k žiadostiam o poskytnutie dotácie z fondu PRO Senica,

**e)** vypracúva analýzy potrieb mladých ľudí,

**f)** vytvára podmienky pre podporu systematickej práce s deťmi a mládežou mimo procesu formálneho vzdelávania a aktívneho využívania voľného času,

**g)** prerokováva koncepcie a zámery rozvoja mesta,

**h)** predkladá vlastné návrhy opatrení na realizáciu miestnej politiky vo vzťahu k deťom a mládeži,

**i)** aktívne rozvíja participáciu v meste Senica na všetkých stupňoch,

**j)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**8/ Komisia životného prostredia**

**a)** prerokováva a vyjadruje sa k VZN týkajúcim sa tvorby a ochrany životného prostredia, poplatkov za komunálny a drobný stavebný odpad a požiarnej ochrany mesta,

**b)** prerokováva koncepcie a zámery rozvoja mesta,

**c)** vyjadruje sa k systému skládkovania a nakladania s komunálnym a drobným stavebným odpadom,

**d)** vyjadruje sa k investičným zámerom na území mesta z hľadiska dopadov na životné prostredie,

**e)** vyjadruje sa ku koncepcii ochrany, výsadby, údržby a výrubu drevín,

**f)** vyjadruje sa k žiadostiam o poskytnutie dotácie z fondu PRO Senica,

**g)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**9/ Komisia pre prevenciu kriminality a ochranu verejného poriadku**

**a)** prerokováva správu o činnosti Mestskej polície v Senici a Dobrovoľného hasičského zboru mesta, prehodnocuje pravidelne situáciudodržiavania verejného poriadku, požiarno-bezpečnostnej situácie a ochrany obyvateľstva pred živelnými pohromami,

**b)** prerokováva a vyjadruje sa k VZN, ktoré sa týka tvorby a ochrany verejného poriadku a požiarnej ochrany mesta,

**c)** koordinuje, pripravuje a realizuje preventívne aktivity v oblasti prevencie kriminality a drogových závislostí,

**d)** združuje orgány miestnej štátnej správy, špecializovanej štátnej správy, samosprávy, polície, prokuratúry, inštitúcie pôsobiace v oblasti výchovy, vzdelávania, kultúry, osvety a športu, ktoré spolupracujú v oblasti prevencie protispoločenskej činnosti a drogových závislostí,

**e)** prerokováva koncepcie a zámery mesta v oblasti prevencie kriminality a iných protispoločenských činností,

**f)** vyjadruje sa k žiadostiam o poskytnutie dotácie z fondu PRO Senica

**g)** prerokováva ďalšie materiály, ktoré budú predmetom rokovania mestského zastupiteľstva a ktoré sa svojím obsahom dotýkajú úloh Komisie.

**10/ Komisia na ochranu verejného záujmu pri výkone funkcií verejných funkcionárov**

**a)** plníúlohy určené ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov.

**11/ Komisia na prešetrovanie sťažnosti proti činnosti poslanca mestského zastupiteľstva, primátora mesta a hlavného kontrolóra mesta**

**a)** prešetruje sťažnosti proti činnosti poslanca mestského zastupiteľstva, primátora mesta a hlavného kontrolóra mesta.

**Čl. 4**

**Zloženie a členstvo v Komisiách**

**1/** Komisie sú zložené z poslancov mestského zastupiteľstva a občanov.

**2/** Členov Komisie volí mestské zastupiteľstvo tak, aby podľa možnosti boli obsadené odborníkmi z radov poslancov a tiež odborníkmi z radov občanov.

**3/** Návrh na obsadenie členov Komisií môže predkladať ktokoľvek, spravidla do 1 mesiaca od ustanovujúceho zasadnutia mestského zastupiteľstva.

**4/** V priebehu volebného obdobia je možné predkladať návrh na obsadenie členov Komisií po uvoľnení mandátu doterajšieho člena Komisie. Mestský úrad v Senici informuje o možnosti predkladania návrhov na obsadenie členov Komisií na svojom webovom sídle a na úradnej tabuli mesta bezodkladne po uvoľnení mandátu doterajšieho člena Komisie.

**5/** Návrh na obsadenie člena Komisie sa podáva na Mestský úrad v Senici spravidla na vydanom tlačive a musí obsahovať minimálne:

**a)** titul, meno a priezvisko uchádzača o členstvo v Komisii,

**b)** označenie Komisie, o ktorú má uchádzač záujem,

**c)** trvalý pobyt uchádzača,

**d)** súčasné zamestnanie alebo povolanie uchádzača,

**e)** kontakt na uchádzača v rozsahu telefónne číslo a mailová adresa,

**f)** písomný súhlas uchádzača s obsadením miesta člena Komisie.

**6/** Za člena Komisie je zvolený uchádzač, ktorý na zasadnutí mestského zastupiteľstva získal nadpolovičnú väčšinu hlasov prítomných poslancov.

**7/** Počet členov Komisií určuje pre celé volebné obdobie mestské zastupiteľstvo.

**Čl. 5**

**Predseda, podpredseda a tajomník Komisie**

**1/** Mestské zastupiteľstvo volí predsedu Komisie, ktorý musí byť poslancom mestského zastupiteľstva.

**2/** Mestské zastupiteľstvo môže kedykoľvek predsedu Komisie odvolať.

**3/** Predseda Komisie najmä:

**a)** zvoláva a vedie zasadnutie Komisie,

**b)** organizuje prácu Komisie,

**c)** zostavuje plán činnosti Komisie,

**d)** organizuje spoluprácu s ostatnými Komisiami, Mestskou radou v Senici a Mestským úradom v Senici,

**e)** overuje zápisnicu zo zasadnutia Komisie,

**f)** prezentuje stanovisko Komisie na zasadnutí mestského zastupiteľstva,

**g)** má právo predložiť odôvodnený návrh na odvolanie člena Komisie.

**4/** Komisia na svojom prvom zasadnutí zvolí zo svojich členov podpredsedu Komisie.

**5/** Podpredseda Komisie plní úlohy predsedu Komisie:

**a)** počas neprítomnosti predsedu Komisie na zasadnutí Komisie,

**b)** počas práceneschopnosti predsedu Komisie,

**c)** po vzájomnej dohode.

**6/** Mestské zastupiteľstvo volí na návrh primátora tajomníka Komisie, ktorý je spravidla zamestnancom mesta Senica na príslušnom oddelení Mestského úradu v Senici.

**7/** Tajomník Komisie nie je členom Komisie.

**8/** Tajomník Komisie najmä:

**a)** pripravuje a predkladá materiály na prerokovanie Komisie,

**b)** vyhotovuje zápisnicu zo zasadnutia Komisie,

**c)** spolupracuje s predsedom alebo podpredsedom Komisie na organizovaní zasadnutia Komisie,

**d)** zabezpečuje komunikáciu s Mestským úradom v Senici a ostatnými členmi Komisie,

**e)** zabezpečuje administratívno – organizačné práce spojené s činnosťou Komisie.

**9/** Funkcia tajomníka Komisie zaniká:

**a)** písomným vzdaním sa funkcie, ktoré musí byť doručené Mestskému úradu v Senici,

**b)** odvolaním na základe rozhodnutia mestského zastupiteľstva,

**c)** skončením pracovného pomeru s mestom Senica,

**d)** do zvolenia nových tajomníkov Komisií po skončení volebného obdobia, v ktorom bol tajomník Komisie zvolený spravidla na ustanovujúcom alebo prvom zasadnutí mestského zastupiteľstva.

**Čl. 6**

**Zánik členstva v Komisiách**

**1/** Členstvo v Komisiách zaniká:

**a)** písomným vzdaním sa členstva, ktoré musí byť doručené Mestskému úradu v Senici,

**b)** odvolaním člena na základe rozhodnutia mestského zastupiteľstva,

**c)** ak sa člen bez vážnych dôvodov a ospravedlnenia nezúčastní 3-krát po sebe zasadnutia Komisie,

**d)** ak nie je člen počas jedného roka spôsobilý zúčastňovať sa zasadnutia Komisie,

**e)** úmrtím člena Komisie,

**f)** do zvolenia nových členov Komisií po skončení volebného obdobia, v ktorom bol člen Komisie zvolený spravidla na ustanovujúcom alebo prvom zasadnutí mestského zastupiteľstva.

**Čl. 7**

**Zasadnutie Komisie**

**1/** Stále Komisie sa schádzajú podľa potreby najneskôr dva pracovné dni pred zasadnutím Mestskej rady v Senici.

**2/** Dočasné Komisie sa schádzajú podľa potreby, aby zabezpečili splnenie konkrétnych úloh, pre ktoré boli zriadené.

**3/** Zasadnutie Komisie zvoláva a vedie predseda Komisie, v prípade jeho neprítomnosti vedie zasadnutie podpredseda Komisie, v prípade jeho neprítomnosti vedie zasadnutie iný člen poverený Komisiou.

**4/** V prípade, že predseda ani podpredseda Komisie nemôžu zvolať zasadnutie Komisie, zvolá zasadnutie tajomník Komisie, po predchádzajúcom písomnom informovaní predsedu a podpredsedu Komisie.

**5/** Komisie zasadajú spravidla v budove Mestského úradu v Senici.

**6/** Zasadnutie Komisie sa zvoláva písomnou pozvánkou s uvedením programu najmenej 5 pracovných dní pred zasadnutím Komisie. Kópia pozvánky sa zasiela na vedomie aj zástupcovi primátora. Pozvánku na zasadnutie Komisie odosiela v mene predsedu Komisie tajomník Komisie.

**7/** Program zasadnutia Komisie zostavuje predseda Komisie v spolupráci s ostatnými členmi Komisie, tajomníkom Komisie, zástupcom primátora, vedúcim príslušného oddelenia Mestského úradu v Senici, prípade ďalšími zamestnancami mesta Senica.

**8/** Materiály k programu zasadnutia Komisie odosiela členom Komisie a zástupcovi primátora tajomník Komisie najmenej 3 pracovné dni pred zasadnutím Komisie.

**9/** Materiály z finančného oddelenia MsÚ Senica k programu zasadnutia finančnej Komisie odosiela členom finančnej Komisie a zástupcovi primátora tajomník finančnej Komisie najmenej 5 pracovných dní pred zasadnutím finančnej Komisie.

**10/** V prípade, že sa na jednom zasadnutí Komisie neprerokuje celý obsah programu, pokračuje Komisia v tomto zasadnutí v náhradnom termíne, pričom nemusí byť dodržaná lehota podľa čl. 7 ods. 1 tohto Rokovacieho poriadku.

**11/** Komisia je uznášaniaschopná, ak je prítomná nadpolovičná väčšina všetkých jej členov.

**12/** Komisia rozhoduje formou uznesenia. Na prijatie uznesenia je potrebný súhlas nadpolovičnej väčšiny prítomných členov Komisie.

**13/** Na zasadnutí Komisie majú právo zúčastniť sa a vystúpiť aj vedúci príslušného oddelenia Mestského úradu v Senici, primátor, prednosta Mestského úradu v Senici, hlavný kontrolór mesta Senica, poslanec mestského zastupiteľstva a všetky prizvané osoby uvedené v pozvánke.

**14/** O prizvaní osôb na zasadnutie Komisie k jednotlivým bodom programu rozhoduje predseda tejto Komisie.

**15/** Na zasadnutí Komisie majú právo zúčastniť sa a vystúpiť aj ďalšie osoby po predchádzajúcom schválení nadpolovičnej väčšiny prítomných členov Komisie.

**16/** Uznesenie Komisie má pre primátora, mestské zastupiteľstvo a Mestský úrad v Senici len odporúčajúci charakter.

**17/** Zo zasadnutia Komisie sa spisuje zápisnica, ktorú zabezpečí tajomník Komisie, prípadne iná osoba poverená predsedom Komisie.

**18/** Zápisnicu zo zasadnutia Komisie podpisuje predseda Komisie a tajomník Komisie.

**19/** Zápisnica zo zasadnutia Komisie sa ukladá na príslušnom oddelení Mestského úradu v Senici, u zástupcu primátora a zverejňuje sa na webovom sídle mesta.

**Čl. 8**

**Hlasovanie Komisie v osobitných prípadoch**

**1/** V odôvodnených prípadoch, najmä ak je potrebné urýchlene zistiť stanovisko Komisie alebo v prípadoch, ktoré si objektívne nevyžadujú zasadnutie Komisie, je možné na základe rozhodnutia predsedu Komisie uskutočniť hlasovanie o bodoch programu zasadnutia Komisie elektronickou formou (per rollam), pričom nemusia byť dodržané lehoty podľa čl. 7 tohto Rokovacieho poriadku.

**2/** Predseda Komisie oznámi rozhodnutie o hlasovaní podľa čl. 8 ods. 1 tohto Rokovacieho poriadku (ďalej ako *„osobitné hlasovanie“*) členom Komisie, tajomníkovi Komisie a zástupcovi primátora mailom na vopred oznámenú mailovú adresu.

**3/** Rozhodnutie o osobitnom hlasovaní musí obsahovať najmä:

**a)** stručné odôvodnenie osobitného hlasovania,

**b)** body programu vrátane materiálov, o ktorých sa bude hlasovať,

**c)** termín dokedy sa musí uskutočniť osobitné hlasovanie.

**4/** Po ukončení osobitného hlasovania oznámi predseda Komisie elektronickou formou výsledky osobitného hlasovania členom Komisie, tajomníkovi Komisie a zástupcovi primátora.

**5/** Po oznámení výsledkov osobitného hlasovania vyhotoví tajomník Komisie o osobitnom hlasovaní zápisnicu, ktorú podpisuje predseda Komisie a tajomník Komisie.

**6/** Hlasovanie Komisie na zasadnutí Komisie sa s osobitným hlasovaním nemôže kombinovať.

**Čl. 9**

**Spoločné a záverečné ustanovenia**

**1/** Rokovací poriadok, jeho zmeny a dodatky schvaľuje mestské zastupiteľstvo nadpolovičnou väčšinou prítomných poslancov.

**2/** Členovia Komisií sú povinní riadiť sa týmto Rokovacím poriadkom a dôsledne dodržiavať jeho ustanovenia.

**3/** Rokovací poriadok Komisií mestského zastupiteľstva v Senici bol schválený na ............... zasadnutí mestského zastupiteľstva konanom dňa ..................... uznesením č. .........................

**4/** Rokovací poriadok nadobúda účinnosť dňom jeho schválenia.

**5/** Schválením tohoto Rokovacieho poriadku sa zároveň ruší Rokovací poriadok Komisií mestského zastupiteľstva v Senici, ktorý bol schválený dňa 07.05.1996, vrátane všetkých jeho neskorších zmien a dodatkov.

**Ing. Mgr. Martin Džačovský**

**primátor mesta Senica**