**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/12. MsZ/ bod č. 12\_2/ Návrh na výpožičku časti pozemku CKN parc. č. 669/1 v kat. území Senica

Materiál na rokovanie

**12. zasadnutie Mestského zastupiteľstva v Senici**

Dňa: 19. septembra 2024

Bod programu číslo: 12/2

Názov materiálu: **Návrh na výpožičku časti pozemku CKN parc. č. 669/1 v kat. území**

**Senica**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 10.09.2024**

- bez pripomienok, odporúča návrh schváliť

Prerokovala komisia: **pre správu mestského majetku dňa: 04.09.2024**

- bez pripomienok, odporúča návrh schváliť

**pre výstavbu, ÚP a dopravu dňa: 04.09.2024**

- bez pripomienok, odporúča návrh schváliť

**životného prostredia dňa: 03.09.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**schvaľuje**

uzatvorenie zmluvy o výpožičke podľa § 659 a nasl. zákona č. 40/1964 Zb. Občiansky zákonník v znení neskorších predpisov a § 5 ods. 7 zákona č. 146/2023 Z. z. o ochrane ovzdušia a o zmene a doplnení niektorých zákonov, predmetom ktorej je výpožička časti pozemku CKN parc. č. 669/1 vo výmere 8 m2, druh pozemku ostatná plocha, z celkovej výmery 34 503 m2 v kat. území Senica, zapísanom na LV č. 3353 žiadateľovi:

Slovenský hydrometeorologický ústav so sídlom Jeséniova 17, 833 15 Bratislava,

IČO: 001 568 84, a to na dobu neurčitú so šesťmesačnou výpovednou lehotou za účelom prevádzkovania automatickej monitorovacej stanice kvality ovzdušia v meste Senica.

V Senici, dňa 11.09.2024

**Názov materiálu: Návrh na výpožičku časti pozemku CKN parc. č. 669/1 v kat. území**

**Senica**

Mesto Senica má so Slovenským hydrometeorologickým ústavom (ďalej len SHMÚ), Jeséniová 17, 833 15 Bratislava, IČO: 001 568 84 uzatvorenú Nájomnú zmluvu č. 27/02 zo dňa 11.09.2002, na základe ktorej mesto prenecháva SHMÚ do dočasného užívania časť pozemku CKN o výmere 8 m2 parcela č. 669/1, druh pozemku ostatná plocha o celkovej výmere 34 503 m2 v kat. území Senica, na prevádzkovanie automatickej monitorovacej stanice v zóne Trnavský kraj.

Na základe informácie SHMÚ listom číslo 800-1775/2023/12199 zo dňa 13.11.2023 je od 01.07.2023 účinný zákon č. 146/2023 Z. z. o ochrane ovzdušia a o zmene a doplnení niektorých zákonov, ktorým sa menia podmienky užívania pozemkov vlastnených samosprávnymi orgánmi pod monitorovacími stanicami kvality ovzdušia. Podľa § 5 ods. 7 zákona č. 146/2023 Z. z. o umiestnení monitorovacej stanice rozhoduje poverená organizácia v súčinnosti s okresným úradom v sídle kraja a samosprávnym orgánom, ktorý daný pozemok vlastní. Samosprávne kraje a obce sú povinné poskytnúť bezodplatné užívanie pozemku zodpovedajúceho ustanoveným kritériám na umiestnenie monitorovacej stanice a súčinnosť pri jej zriadení.

Zmluva o výpožičke má nahrádzať aktuálne platnú a účinnú nájomnú zmluvu k predmetnému pozemku pod stanicou. Táto zmena je potrebná k zosúladeniu aktuálneho stavu s platnou legislatívou.