**M e s t o  S e n i c a**

Mestský úrad Senica

Štefánikova 1408/56, 905 25 Senica

Zn. 2024/12.MsZ/ bod č. 12\_4/Návrh na zámenu nehnuteľností v kat. území Senica

Materiál na rokovanie

**12. zasadnutie Mestského zastupiteľstva v Senici**

Dňa: 19. septembra 2024

Bod programu číslo: 12/4

Názov materiálu: **Návrh na zámenu nehnuteľností v kat. území Senica**

Návrh vypracoval: Oddelenie správy majetku

Návrh preveril: Bc. Tichomír Ivan, vedúci odd. správy majetku

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada dňa: 10.09.2024**

- bez pripomienok, odporúča návrh schváliť

Prerokovala komisia: **pre správu mestského majetku** **dňa: 04.09.2024**

- bez pripomienok, odporúča návrh schváliť

**pre výstavbu, ÚP a dopravu** **dňa: 04.09.2024**

**-** neodporúča návrh schváliť

**životného prostredia dňa: 03.09.2024**

- bez pripomienok, odporúča návrh schváliť

Návrh na uznesenie: **Mestské zastupiteľstvo v Senici**

**sa uznáša, že**

nehnuteľný majetok vo vlastníctve mesta uvedený v bode b) tohto uznesenia je trvale prebytočný majetok v zmysle článku 4 ods. (2) písm. a) a článku 18 ods. (1) Zásad hospodárenia a nakladania s majetkom mesta Senica;

**schvaľuje**

1. spôsob prevodu vlastníctva nehnuteľného majetku uvedeného v bode b) tohto uznesenia formou zámeny ako prevod z dôvodu hodného osobitného zreteľa v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov, ktorý je schválený v článku 10 ods.(3) písm. l) v Zásadách hospodárenia a nakladania s majetkom Mesta Senica ako zámena majetku;

odôvodnenie:

na základe zámeny mesto získa pozemok, ktorý sa nachádza v záujmovom území schváleného územného plánu mesta Senica, vrátane jeho zmien a doplnkov, v lokalite funkčného využitia bloku A9 – plochy intenzívnej priemyselnej výroby.

1. zámenu nehnuteľností v kat. území Senica:

- **novozameraný pozemok CKN parc. č. 34208/21, druh pozemku zastavaná plocha a nádvorie vo výmere 436 m2**, odčlenený z pozemku EKN parc. č. 2558, druh pozemku vodná plocha vo **výmere 21 063 m2**, zapísaného na LV č. 4731 pre kat. územie Senica na základe GP č. 4/2024

vo vlastníctve Mesta Senica

za nehnuteľnosť v kat. území Senica:

- **novozameraný pozemok CKN parc. č. 14105/274, druh pozemku zastavaná plocha a nádvorie vo výmere 189 m2**, odčlenený z pozemku CKN parc. č.14105/202, druh pozemku zastavaná plocha a nádvorie vo výmere 12 172 m2, zapísaného na LV č. 9633, pre kat. územie Senica na základe GP č. 11/2024

vo vlastníctve HÍLEK STK Senica, s. r. o., Vajanského 24, 905 01 Senica,

IČO: 36 233 366.

Hodnota pozemku parc. č. 34208/21 v zmysle znaleckého posudku č. 108/2024 je 9 771 € (jednotková cena je 22,41 €/m2).

Hodnota pozemku parc. č. 14105/274 v zmysle znaleckého posudku č. 106/2024 je 9 785 € (jednotková cena je 51,77 €/ m2).

Zámenná zmluva bude uzatvorená bez povinnosti mesta uhradiť spoločnosti HÍLEK STK Senica rozdiel v hodnote zamieňaných nehnuteľností v sume 14 €.

1. toto uznesenie stráca platnosť, ak zámenná zmluva nebude uzatvorená do jedného roka od jeho prijatia Mestským zastupiteľstvom v Senici;

V Senici dňa 11.09.2024

Názov materiálu: **Návrh na zámenu nehnuteľností v kat. území Senica**

Mesto Senica vlastní pozemok EKN parc. č. 2558, druh pozemku vodná plocha vo výmere

21 063 m2, evidovaný na LV č. 4731 pre kat. územie Senica.

HÍLEK STK Senica, s. r. o. vlastní pozemok CKN parc. č. 14105/202, druh pozemku zastavaná plocha a nádvorie vo výmere 12 172 m2, evidovaný na LV č. 9633 pre kat. územie Senica.

Spoločnosť HÍLEK a spol., a.s. Vajanského 24, 905 01 Senica, IČO: 36 239 542 požiadala dňa 14.11.2023 o predbežné schválenie odpredaja časti pozemku o výmere 586 m2 z pozemku registra EKN parc. č. 2558 k. ú. Senica o celkovej výmere 21 063 m2. Následne dňa 23.5.2024 doplnili žiadosť o alternatívu zámeny pozemkov.

Spoločnosť HÍLEK a spol., a. s. zdôvodňuje návrh zámeny pozemkov s Mestom Senica nasledovne:

* na CKN parcele č. 34208/18 pripravuje projekt modernej čerpacej stanice, t. j. do značnej miery sa zvýši komfort obyvateľov Senice čo do možnosti využitia služieb renomovanej značky čerpacej stanice
* daný pozemok Mesta Senica, ktorý je predmetom zámeny, zapadá do celkového konceptu lepšieho vizuálneho a najmä praktického využitia celého areálu čerpacej stanice; danú lokalitu vstupu do Senice od Kútov chce spoločnosť HÍLEK premeniť na príjemné miesto pre doplnenie paliva i občerstvenia pre zákazníkov
* vzhľadom na UPI k predmetnému pozemku bude tento pozemok využitý najmä na parkové a sadové úpravy s relaxačnou zónou.

Zámenou pozemkov Mesto Senica získa do vlastníctva pozemok, ktorý sa nachádza v záujmovom území v schválenom územnom pláne mesta Senica, vrátane jeho zmien a doplnkov, v lokalite funkčného využitia bloku A9 – plochy intenzívnej priemyselnej výroby. Pozemky CKN parc. č. 14105/80 a 14105/68 susediace s novozameraným pozemkom CKN parc. č. 14105/274odčleneného z pozemku CKN parc. č.14105/202, ktorý by mesto zámenou získalo, sú vo vlastníctve mesta.