**M e s t o  S e n i c a**

Mestský úrad Senica

Štefánikova 1408/56, 905 01 Senica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zn. 2024/12.MsZ/bod č. 15/ Informácia o nastúpení náhradníka na uprázdnený poslanecký mandát v Mestskom zastupiteľstve v Senici vo volebnom obvode č. 3

Materiál na rokovanie

**12. zasadnutie Mestského zastupiteľstva v Senici**

Dňa: 19. septembra 2024

Bod programu číslo: 15

Názov materiálu: **Informácia o nastúpení náhradníka na uprázdnený poslanecký mandát v Mestskom zastupiteľstve v Senici vo volebnom obvode č. 3**

Návrh vypracoval: JUDr. Marek Došek, prednosta MsÚ Senica

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada** **dňa: 10.09.2024**

- bez pripomienok odporúča zobrať na vedomie

Prerokovala komisia:

Návrh na uznesenie: **Mestské zastupiteľstvo v Senici**

**a) berie na vedomie**

Informáciu o zániku poslaneckého mandátu **Mgr. Vladimírovi Včelkovi**, poslancovi Mestského zastupiteľstva v Senici vo volebnom obvode č. 3, ktorému na základe jeho písomného oznámenia zanikol dňom 21.08.2024 poslanecký mandát.

**b) berie na vedomie**

Informáciu, že **Ing. Martin Lidaj, LL.M., MBA** prevzal ako náhradník vo volebnom obvode č. 3 osvedčenie o zvolení za poslanca Mestského zastupiteľstva v Senici a na 12. zasadnutí Mestského zastupiteľstva v Senici zloží zákonom predpísaný sľub poslanca.

V Senici dňa 11.09.2024

**Dôvodová správa**

Primátor v zmysle § 192 ods. 2 zákona č. 180/2014 Z. z. o podmienkach výkonu volebného práva oznámil nastúpenie náhradníka na uvoľnený post poslanca Mestského zastupiteľstva v Senici.

Mandát poslanca Mestského zastupiteľstva v Senici vo volebnom obvode č. 3 uvoľnil zvolený poslanec Mgr. Vladimír Včelka a to písomným vzdaním sa svojho mandátu dňa 21.08.2024.

V zmysle § 192 ods. 1 zákona č. 180/2014 Zb. o podmienkach výkonu volebného práva, ak zanikol mandát poslanca mestského zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát.

Na uvoľnené poslanecké miesto podľa získaných hlasov vo voľbách do orgánov samosprávy obcí v roku 2022 mala nastúpiť s najvyšším počtom hlasov náhradníčka vo volebnom obvode č. 3 Mgr. Petra Morávková, ktorá dňa 03.09.2024 doručila MsÚ Senica písomné oznámenie, že na uvoľnené poslanecké miesto ako náhradníčka nenastúpi.

V poradí ďalším náhradníkom na uvoľnené poslanecké miesto vo volebnom obvode č. 3 je Ing. Martin Lidaj, LL.M., MBA. Osvedčenie, že sa stal poslancom Mestského zastupiteľstva v Senici podpisuje a odovzdáva primátor mesta.

Funkcie poslanca mestského zastupiteľstva sa náhradník ujme v zmysle § 25 ods. 1. písm. a) zákona č. 369/1990 Zb. o obecnom zriadení po zložení zákonom predpísaného sľubu poslanca na najbližšom zasadnutí mestského zastupiteľstva.