**M e s t o  S e n i c a**

Mestský úrad Senica

Štefánikova 1408/56, 905 01 Senica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zn. 2024/12.MsZ/bod č. 13/ Informácia o rozhodnutí primátora o organizačnej zmene v štruktúre MsÚ

Materiál na rokovanie

**12. zasadnutie Mestského zastupiteľstva v Senici**

Dňa: 19. septembra 2024

Bod programu číslo: 13

Názov materiálu: **Informácia o rozhodnutí primátora o organizačnej zmene v štruktúre MsÚ**

Návrh vypracoval: JUDr. Marek Došek, prednosta MsÚ Senica

Návrh predkladá: Ing. Mgr. Martin Džačovský, primátor mesta Senica

Návrh prerokovala: **Mestská rada** **dňa: 10.09.2024**

- bez pripomienok odporúča zobrať na vedomie

Prerokovala komisia:

Návrh na uznesenie: **Mestské zastupiteľstvo v Senici**

**berie na vedomie**

Informáciu o rozhodnutí primátora o organizačnej zmene v štruktúre MsÚ s účinnosťou od 01.08.2024.

V Senici dňa 11.09.2024

**Dôvodová správa**

S účinnosťou od 01.08.2024 rozhodol primátor mesta Senica rozhodnutím zo dňa 15.07.2024 o organizačnej zmene, ktorá spočívala v prerozdelení referátu právnej agendy z doterajšieho Majetkovo – právneho oddelenia (od 01.08.2024 sa mení názov oddelenia na Oddelenie správy majetku) na novovytvorené oddelenie Daňovo – právne.

Hlavným dôvodom tejto organizačnej zmeny bolo ukončenie pracovného pomeru dlhoročnej vedúcej doterajšieho Majetkovo – právneho oddelenia JUDr. Gabriely Olejárovej. Právna agenda z Majetkovo – právneho oddelenia prešla pod oddelenie vedúcej doterajšieho Oddelenia správy daní a poplatkov JUDr. Natálie Minárikovej, ktorá predtým pôsobila na referáte právnom na Majetkovo – právnom oddelení.

Detaily organizačnej zmeny sú obsiahnuté v Rozhodnutí primátora o organizačnej zmene zo dňa 15.07.2024, ktoré je priložené k tomuto bodu programu.

Rozhodnutím o organizačnej zmene s účinnosťou od 01.08.2024 došlo k zmene Organizačného poriadku MsÚ v Senici, ktorý je zverejnený na webovom sídle mesta Senica v záložke Mestský úrad/Oddelenia MsÚ.