Zn. 2024\_12. MsZ\_17\_Správa HK o výsledku kontroly použitia finančných prostriedkov poskytnutých z rozpočtu mesta v roku 2023 formou transferu spoločnosti Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371

Materiál na rokovanie

**12. zasadnutie Mestského zastupiteľstva v Senici**

Dňa: 19.09.2024

Bod programu číslo: 17

Názov materiálu:  **Správa HK o výsledku kontroly použitia finančných prostriedkov poskytnutých z rozpočtu mesta v roku 2023 formou transferu spoločnosti Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371**

Návrh vypracoval: Mgr. Tomáš Makas, hlavný kontrolór mesta Senica

Návrh predkladá: Mgr. Tomáš Makas, hlavný kontrolór mesta Senica

Návrh na uznesenie: **Mestské zastupiteľstvo v Senici**

**berie na vedomie**

**Správu HK o výsledku kontroly použitia finančných prostriedkov poskytnutých z rozpočtu mesta v roku 2023 formou transferu spoločnosti Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371**

V Senici dňa 11.09.2024

SPRÁVA O VÝSLEDKU  KONTROLY

Hlavný kontrolór mesta Senica Mgr. Tomáš Makas ako oprávnená osoba vykonal na základe plánu kontrolnej činnosti na I. polrok 2024 a v súlade s ustanovením § 18d zákona č. 369/1990 Zb. o obecnom zriadení v znení neskorších predpisov

u povinnej osoby: Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371

kontrolu nakladania s majetkom mesta Senica a kontrolu použitia finančných prostriedkov poskytnutých z rozpočtu mesta v roku 2023 formou transferu spoločnosti Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371.

Predmetom kontroly bolo nakladanie s majetkom mesta Senica a použitie finančných prostriedkov poskytnutých z rozpočtu mesta v roku 2023 formou transferu (dotácie).

Cieľom kontroly je overiť, či postup zamestnancov povinnej osoby pri hospodárení s  verejnými finančnými prostriedkami, majetkom v jeho správe a majetkovými právami je v súlade so zmluvou o poskytnutí dotácie a platnými všeobecne záväznými právnymi predpismi.

Základné právne východiská:

* Zásady hospodárenia a nakladania s majetkom mesta Senica
* zákon č. 116/1990 Zb. o nájme a podnájme nebytových priestorov v znení neskorších predpisov
* zákon č. 211/2000 Z.z. o slobodnom prístupe k informáciám v znení neskorších predpisov
* zákon č. 369/1990 Zb. o obecnom zriadení v znení neskorších predpisov
* zákon č. 40/1964 Zb. Občiansky zákonník v znení neskorších predpisov
* zákon č. 513/1991 Zb. Obchodný zákonník v znení neskorších predpisov
* zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej aj „zákon č. 583/2004 Z.z.“)
* zákon č. 431/2002 Z. z. o účtovníctve v znení neskorších predpisov (ďalej aj „zákon o účtovníctve“)
* Zákon 343/2015 Z.z. o verejnom obstarávaní a o zmene a doplnení niektorých zákonov

V zmysle § 21 ods. 1 písm. b) zákona č. 357/2015 Z.z. o finančnej kontrole a audite mala povinná osoba oprávnenie podať hlavnému kontrolórovi v lehote do 5 pracovných dní od doručenia Návrhu správy písomné námietky k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení na nápravu zistených nedostatkov a na odstránenie príčin ich vzniku. Návrh správy bol povinnej osobe doručený dňa 03.09.2024 osobne v písomnom vyhotovení. Povinná osoba písomné námietky v určenej lehote nepodala.

Ak k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie opatrení prijatých na nápravu zistených nedostatkov a na odstránenie príčin ich vzniku povinná osoba neuplatní námietky v určenej lehote, považujú sa zistené nedostatky, navrhnuté odporúčania, lehota na predloženie písomného zoznamu prijatých opatrení a lehota na splnenie prijatých opatrení za akceptované.

**Výsledok kontroly**

Pre výkon kontroly bol východiskovým stavom stav predpisov v znení platnom v kontrolovanom období.

Na kontrolu boli predložené doklady, písomnosti, informácie a iné podklady týkajúce sa hospodárenia s finančnými prostriedkami mesta Senica, ktoré boli spoločnosti Rekreačné služby mesta Senica spol. s r.o., Tehelná 1152/53, 905 01 Senica, IČO: 44525371 poskytnuté v roku 2023 na základe zmluvy o poskytnutí dotácie:

1. Úplné znenie zakladateľskej listiny spoločnosti

2. Výpis z obchodného registra

3. Organizačná štruktúra spoločnosti podľa jednotlivých stredísk

4. Nájomná zmluva s Mestom Senica s Dodatkami

5. Hlavná kniha za rok 2023

6. Inventarizačný zápis z inventarizácie za rok 2023

7. Daňové priznanie k dani z príjmov za rok 2023

8. Zmluva o poskytnutí dotácie spolu s dodatkom č. 1

9. Čerpanie dotácie za rok 2023

10. Výročná správa za rok 2023

11. Účtovná závierka k 31.12.2023

12. Zápisnica z Valného zhromaždenia RSMS zo dňa 14.06.2023

13. Zápisnica z Dozornej rady zo dňa 14.06.2023

14. Centrálna evidencia zmlúv za rok 2023

15. Pokladničné knihy za rok 2023

16. Knihy dodávateľských objednávok a faktúr za rok 2023

17. Knihy odberateľských faktúr za rok 2023

18. Zoznam verejných obstarávaní so spisovými materiálmi

**1. Všeobecné informácie o kontrolovanom subjekte**

Rekreačné služby mesta Senica, spol. s r.o. (ďalej v texte len „RSMS“) je obchodná spoločnosť so 100 % majetkovou účasťou mesta, ktorej zakladateľom a jediným spoločníkom je Mesto Senica. Založenie obchodnej spoločnosti schválilo mestské zastupiteľstvo v Senici uznesením prijatým na jeho 13. zasadnutí č. 13008/M/1 dňa 20.11.2008.

Identifikačné údaje spoločnosti:

Názov organizácie: Rekreačné služby mesta Senica, spol. s r.o.

Právna forma: spoločnosť s ručením obmedzeným

Sídlo organizácie: Tehelná 1152/53, 905 01 Senica

Identifikačné číslo organizácie: 44525371

Daňové identifikačné číslo: 2022735528

Identifikačné číslo DPH: SK2022735528

Zakladateľ a jediný spoločník organizácie: Mesto Senica, so sídlom Štefánikova 1408/56, 905 01 Senica

Registrácia organizácie: Obchodný register Okresného súdu Trnava, oddiel: Sro,

vložka č. 23091/T

Konateľ/riaditeľ : Mgr. Ľubomír Štvrtecký

Dozorná rada: Mgr. Filip Lackovič

Mgr. Lenka Včelková

Ing. arch. Martin Čonka

Dušan Podmajerský

Mgr. Peter Hutta

Predmet činnosti :

|  |  |
| --- | --- |
| kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod) | (od: 24.12.2008) |

|  |  |
| --- | --- |
| sprostredkovateľská činnosť v oblasti služieb | (od: 24.12.2008) |

|  |  |
| --- | --- |
| nepravidelná osobná cestná doprava vykonávaná cestnými osobnými vozidlami, ktoré majú okrem miesta vodiča najviac 8 miest na sedenie | (od: 24.12.2008) |

|  |  |
| --- | --- |
| ubytovacie služby bez poskytovania pohostinských činností | (od: 24.12.2008) |

|  |  |
| --- | --- |
| poskytovanie služieb rýchleho občerstvenia v spojení s predajom na priamu konzumáciu | (od: 24.12.2008) |

|  |  |
| --- | --- |
| prevádzkovanie výdajne stravy | (od: 24.12.2008) |

|  |  |
| --- | --- |
| prenájom nehnuteľností spojený s poskytovaním iných než základných služieb spojených s prenájmom | (od: 24.12.2008) |

|  |  |
| --- | --- |
| prenájom hnuteľných vecí | (od: 24.12.2008) |

|  |  |
| --- | --- |
| administratívne služby | (od: 24.12.2008) |

|  |  |
| --- | --- |
| činnosť podnikateľských, organizačných a ekonomických poradcov | (od: 24.12.2008) |

|  |  |
| --- | --- |
| organizovanie športových, kultúrnych a iných spoločenských podujatí | (od: 24.12.2008) |

|  |  |
| --- | --- |
| prevádzkovanie športových zariadení | (od: 24.12.2008) |

|  |  |
| --- | --- |
| čistiace a upratovacie služby | (od: 24.12.2008) |

|  |  |
| --- | --- |
| prevádzkovanie zariadení slúžiacich na regeneráciu a rekondíciu | (od: 24.12.2008) |

|  |  |
| --- | --- |
| reklamné a marketingové služby | (od: 24.12.2008) |

|  |  |
| --- | --- |
| prevádzkovanie verejných WC, spŕch a prezliekární | (od: 24.12.2008) |

|  |  |
| --- | --- |
| údržba verejnej zelene a kosenie trávnikov | (od: 24.12.2008) |

|  |  |
| --- | --- |
| pohostinská činnosť a výroba hotových jedál pre výdajne | (od: 14.07.2009) |

|  |  |
| --- | --- |
| prevádzkovanie verejných kanalizácií kategórie K-III | (od: 14.07.2009) |

výkon povolania prevádzkovateľa osobnej cestnej dopravy (od: 19.11.2015)

medzinárodná osobná preprava autokarmi a autobusmi (od: 19.11.2015)

vykonávaná v prenájme alebo za odplatu

Základné imanie spoločnosti predstavuje 2 058 500,00 €, ktoré je tvorené peňažnými vkladmi mesta ako jediného spoločníka vo výške 1 558 500,00 € a nepeňažným vkladom vo výške 500 000,00 €.

V roku 2023 sa uskutočnilo zasadnutie valného zhromaždenia dňa 14.06.2023 o 17:00 hod. v zasadačke Mestskej rady v Senici za účasti jediného spoločníka, zastúpeného primátorom mesta Ing. Mgr. Martinom Džačovským. V rámci zasadnutia bola prerokovaná Výročná správa RSMS za rok 2022, bola prerokovaná a schválená riadna účtovná závierka a návrh na úhradu straty za rok 2022, bola prerokovaná Informácia o doterajších a plánovaných nákladoch na prevádzkovanie Futbalového areálu Senica, Informácia o stave majetku v správe RSMS a Správa o činnosti dozornej rady za rok 2022.

Zároveň sa takisto dňa 14.6.2023 uskutočnilo zasadnutie dozornej rady RSMS o 16:00 hod. v zasadačke Mestskej rady v Senici za účasti 2 členov dozornej rady Mgr. Lenky Včelkovej a Mgr. Petra Huttu. Traja členovia dozornej rady boli neprítomní. Dozorná rada na svojom zasadnutí prerokovala Výročnú správu RSMS za rok 2022, bola prerokovaná a schválená Riadna účtovná závierka a návrh na úhradu straty za rok 2022, bola prerokovaná Informácia o doterajších a plánovaných nákladoch na prevádzkovanie Futbalového areálu Senica, Informácia o stave majetku v správe RSMS a Správa o činnosti dozornej rady za rok 2022 a prijala 6 uznesení.

Štatutárnym orgánom spoločnosti RSMS je konateľ, ktorý je zároveň aj riaditeľom spoločnosti, pričom zabezpečuje riadenie, organizovanie a zastupovanie spoločnosti navonok.

Riaditeľovi je podriadený ekonomický a prevádzkové úseky na čele s vedúcimi. Ekonomický úsek zodpovedá za účtovnú, majetkovú, personálnu a mzdovú agendu celej spoločnosti. Prevádzkové úseky zodpovedajú za efektívne využívanie jednotlivých prevádzok, ich prevádzku a za ich prevádzkyschopnosť.

Podľa predloženej organizačnej štruktúry má RSMS celkovo 42 kmeňových zamestnancov. Na stredisku Správy (sídlo spoločnosti) je vedených celkovo 14 zamestnancov vrátane riaditeľa. Na stredisku Plaváreň, sauna, športová hala pracuje celkovo 12 zamestnancov, na stredisku Zimný štadión 8 zamestnancov, na Futbalovom štadióne Senica 4 zamestnanci, na Futbalovom štadióne Čáčov 1 zamestnanec, na Futbalovom štadióne Kunov takisto 1 zamestnanec, v rámci chránenej dielne je evidovaný jeden zamestnanec na zimnom štadióne a jeden na plavárni. Okrem kmeňových zamestnancov zamestnáva RSMS celkovo 22 zamestnancov na dohodu o vykonaní práce, pričom sezónne v rekreačnej oblasti Kunov je zamestnaných 9 dohodárov, na mestskom kúpalisku 4 dohodári, na Zimnom štadióne 3, na stredisku Správy (sídlo spoločnosti) 4 a na Plavárni 2 dohodári.

Spoločnosť má vypracované smernice o BOZP a PO, v oblasti ochrany osobných údajov a v oblasti verejného obstarávania. Vzhľadom k počtu zamestnancov, ktorí pracujú na viacerých strediskách **odporúčam** vypracovať ďalšie základné interné normy, napr. organizačný poriadok, pracovný poriadok, registratúrny poriadok, mzdový poriadok, obeh účtovných dokladov, smernica o vykonávaní inventarizácie a pod.

**2. Nájomné zmluvy s mestom**

Spoločnosť RSMS má s mestom Senica uzatvorenú Nájomnú zmluvu a Zmluvu o nájme nebytových priestorov zo dňa 31.12.2008 v znení neskorších dodatkov (celkovo 12 dodatkov), ktorou mesto Senica odovzdalo do nájmu svoje nehnuteľnosti za účelom prevádzkovania objektov:

* Mestská plaváreň
* Mestská športová hala
* Tenisová nafukovacia hala
* Rekreačná oblasť Kunovská priehrada
* Mestské kúpalisko
* Zimný štadión
* Futbalový areál Senica (od 28.10.2023)
* Futbalový areál Čáčov (od 17.10.2022)

**3. Kontrola hospodárenia v RSMS**

V roku 2023 bola Rekreačným službám mesta Senica, spol. s r.o. poskytnutá dotácia z rozpočtu mesta Senica vo výške spolu 2 140 000,00 € na základe Zmluvy o poskytnutí dotácie zo dňa 20.02.2023 a na základe Dodatku č. 1 k zmluve o poskytnutí dotácie zo dňa 26.10.2023. Dodatkom č. 1 sa výška dotácie upravila z pôvodnej výšky 1 790 000,00 € na sumu 2 140 000,00 €.

V súvislosti s podporou zamestnanosti bola RSMS poskytnutá dotácia z Úradu práce, sociálnych vecí a rodiny v Senici v celkovej výške 8 558,00 €.

Na opravu detských atrakcií na Mestskej plavárni bola použitá dotácia z Trnavského samosprávneho kraja vo výške 5 000,00 €.

V roku 2023 predstavovali celkové výnosy RSMS spolu vo výške 2 842 466,00 €. Celkové náklady predstavovali sumu vo výške 2 819 173,00 €. Výsledok hospodárenia teda predstavuje prebytok vo výške 23 293,00 €.

Vývoj celkových nákladov a výnosov RSMS za obdobie rokov 2021 – 2023 je vyjadrený v grafe č. 1.

Z vyššie uvedeného grafu vyplýva, že nárast nákladov ako aj výnosov vzrástol oproti roku 2021 takmer o 50 %.

V rámci jednotlivých stredísk, ktoré RSMS prevádzkuje bol vývoj nákladov a výnosov nasledovný:

V rámci stredísk Plaváreň, Sauna, Solárium, Mestská športová hala a Tenisová nafukovacia hala predstavoval nárast výnosov a nákladov v roku 2023 v porovnaní s rokom 2023 nárast taktiež takmer o 50 %.

Nakoľko stredisko Futbalový areál Senica a Čáčov je v správe RSMS až od roku 2023, resp. od roku 2022, porovnanie jednotlivých rokov absentuje. Celkové výnosy v roku 2023 predstavovali sumu 281 887,00 € a celkové náklady sumu 278 664,00 €.

**3.1. Kontrola dodávateľských objednávok a faktúr**

V rámci čerpania výdavkov bola vykonaná kontrola výdavkov vynaložených aj na základe vyhotovených objednávok, dodacích listov, platobných poukazov, faktúr a pokladničných poukazov. Celkovo bolo predložených 1409 dodávateľských faktúr.

Podľa ustanovenia § 5b zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov:

*„(1) Povinná osoba zverejňuje na svojom webovom sídle, ak ho má zriadené, v štruktúrovanej a prehľadnej forme najmä tieto údaje:*

*a) o vyhotovenej objednávke tovarov, služieb a prác*

*1. identifikačný údaj objednávky, ak povinná osoba vedie číselník objednávok,*

*2. popis objednaného plnenia,*

*3. celkovú hodnotu objednaného plnenia v sume, ako je uvedená na objednávke, alebo maximálnu odhadovanú hodnotu objednaného plnenia, ako aj údaj o tom, či je suma vrátane dane z pridanej hodnoty, alebo či je suma bez dane z pridanej hodnoty,*

*4. identifikáciu zmluvy, ak objednávka súvisí s povinne zverejňovanou zmluvou,*

*5. dátum vyhotovenia objednávky,*

*6. identifikačné údaje dodávateľa objednaného plnenia:*

*6a. meno a priezvisko fyzickej osoby, obchodné meno fyzickej osoby - podnikateľa alebo obchodné meno alebo názov právnickej osoby,*

*6b. adresu trvalého pobytu fyzickej osoby, miesto podnikania fyzickej osoby - podnikateľa alebo sídlo právnickej osoby,*

*6c. identifikačné číslo, ak ho má dodávateľ objednaného plnenia pridelené,*

*7. údaje o fyzickej osobe, ktorá objednávku podpísala:*

*7a. meno a priezvisko fyzickej osoby,*

*7b. funkciu fyzickej osoby, ak takáto funkcia existuje.“*

Podľa ods. 2 citovaného zákona:

*„Údaje podľa odseku 1 písm. a) povinná osoba zverejní do desiatich pracovných dní odo dňa vyhotovenia objednávky tovarov, služieb a prác; to neplatí, ak objednávka súvisí s povinne zverejňovanou zmluvou, ktorá nadobudla účinnosť podľa zákona. Údaje podľa odseku 1 písm. b) povinná osoba zverejní do 30 dní odo dňa zaplatenia faktúry.“*

V zmysle § 2 ods. 1, 2, 3 citovaného zákona :

*„1) Osobami povinnými podľa tohto zákona sprístupňovať informácie (ďalej len „povinné osoby“) sú štátne orgány, obce, vyššie územné celky ako aj tie právnické osoby a fyzické osoby, ktorým zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy, a to iba v rozsahu tejto ich rozhodovacej činnosti.*

*2) Povinnými osobami sú ďalej právnické osoby zriadené zákonom a právnické osoby zriadené štátnym orgánom, vyšším územným celkom alebo obcou podľa osobitného zákona.“*

*3) Povinnými osobami sú ďalej zdravotné poisťovne. Povinnými osobami sú ďalej aj právnické osoby, ak v nich povinné osoby podľa odsekov 1 a 2 majú samostatne alebo spoločne aspoň väčšinovú priamu alebo nepriamu účasť, a ak súčasne*

*a) sú kontrolované povinnou osobou podľa odsekov 1 a 2, alebo*

*b) povinná osoba podľa odsekov 1 a 2 priamo alebo nepriamo navrhuje alebo ustanovuje viac ako polovicu členov ich riadiaceho orgánu alebo kontrolného orgánu.*

Z vyššie uvedeného jednoznačne vyplýva, že RSMS sú povinnou osobou v zmysle § 2 ods. 3 zákona o slobode informácií, nakoľko sa jedná o právnickú osobu , v ktorej má mesto Senica 100% majetkovú účasť a súčasne je kontrolovaná povinnou osobou, t.j. mestom Senica prostredníctvom dozornej rady, ktorých členov volí mestské zastupiteľstvo.

Preverované objednávky zobrazuje tabuľka č. 1

|  |  |  |  |  |
| --- | --- | --- | --- | --- |
| Číslo dokl. | Dát. vyst. | Dodávateľ | Cena v € | Objednané plnenie |
| OV2300011 | 02.01.2023 | DEMIFOOD spol. s r.o., Piešťanská 2503/43, 915 01 Nové Mesto nad Váhom, IČO: 36 324 124 | 310,95 | Potraviny pre Chatu pri pláži (nákup na sklad č. 2), Kunovská priehrada |
| OV2300087 | 13.03.2023 | GENERAL Machinery spol. s r.o., Mestečko 16, 02 52 Mestečko, IČO: 46 004 459 | 1 440,00 | Spracovanie projektovej dokumentácie a vypracovanie rozpočtu pre strojovňu chladenia na Zimnom štadióne v Senici |
| OV2300023 | 02.01.2023 | Michal Repta – MRC, Športová 1018/1A, 906 13 Brezová pod Bradlom | 307,20 | Nákup na sklad č. 1 – čistiace prostriedky |
| OV2300105 | 31.03.2023 | Ing. Peter Špánik, Na výhone 1746/67, 908 77 Borský Mikuláš | 200,00 | Statický posudok trafostanice pri Mestskej plavárni |
| OV2300066 | 23.01.2023 | Miroslav Ištoňa, Riazanská 679/32, 831 03 Bratislava, IČO: 37 468 758 | 9 438,00 | Odborný výrub stromov v Rekreačnej oblasti Kunov |
| OV2100185 | 17.12.2021 | Technický a skúšobný ústav stavebný, n.o., Studená 967/3, Bratislava, IČO: 31 821 987 | 2976,00 | Odborné posúdenie a odborné stanovisko k realizácii opravy prvkov mosta BEILY-BRIDGE v RO Kunov |
| OV2300159 | 15.06.2023 | REMOV Sport, s.r.o., Topolová 584, 434 01 Most, ČR | 930,00 | Okopový pás žltej farby |
| OV2300182 | 07.08.2023 | GD WATER, s.r.o., Kpt. Nálepku 346, 017 01 Považská Bystrica, IČO: 36 341 380 | 360,00 | Servis zariadenia na úpravu vody „SUV 50 AVRD“ |
| OV2300175 | 25.07.2023 | Externé obstarávanie s.r.o., Pekárska 11, 917 01 Trnava, IČO: 47 669 683 | 792,00 | Služba realizácie VO – dodávka technických zariadení pre údržbu futbal.areálov a rekonštrukcia vonkajšej fasády na objektoch garáží |
| OV2300189 | 23.08.2023 | Aquael M.S Servis s.r.o., Nový víchor 299/24, 919 61 Ružindol | 648,00 | Oprava a servis zariadenia na chemickú úpravu vody |
| OV2300232 | 12.10.2023 | POLY – SLOVAKIA, s.r.o., Jegorovova 37, 974 01 Banská Bystrica, IČO: 36636266 | 2 541,60 | Oprava zákl. nosnej plachty na futbal. nafukovacej hale v areáli FK Senica |
| OV2300191 | 23.08.2023 | HousePro SK, s.r.o., Hollého 46, 083 01 Sabinov, IČO: 47 587 806 | 2 448,00 | Čistenie graffiti na budove Zimného štadióna v Senici |
| OV2300263 | 05.12.2023 | Martin Kopún – Plynotherm, 916 31 Nová Ves nad Váhom 7, IČO: 32 784 384 | 0,00 | Oprava plynového kotla v ubytovacom zariadení - Chata nad plážou |

Preverované faktúry zobrazuje tabuľka č. 2:

|  |  |  |  |  |
| --- | --- | --- | --- | --- |
| Č.fa. | Dát.doruč../  Dát. splat./ Dát. úhrady | Dodávateľ | Cena v € | Objednané plnenie |
| 23/1/00595 | 15.02.2023  07.03.2023  -------------- | DEMIFOOD spol. s r.o., Piešťanská 2503+43, 915 01 Nové Mesto nad Váhom, IČO: 36 324 124 | 310,95 | Potraviny pre Chatu pri pláži (nákup na sklad č. 2), Kunovská priehrada |
| 009/GM/2023 | 17.03.2023  15.04.2023  -------------- | GENERAL Machinery spol. s r.o., Mestečko 16, 02 52 Mestečko, IČO: 46 004 459 | 1 440,00 | Spracovanie projektovej dokumentácie a vypracovanie rozpočtu pre strojovňu chladenia na Zimnom štadióne v Senici |
| 2023141 | 26.04.2023  03.05.2023  -------------- | Michal Repta – MRC, Športová 1018/1A, 906 13 Brezová pod Bradlom | 307,20 | Nákup na sklad č. 1 – čistiace prostriedky |
| 202310 | 17.04.2023  16.05.2023  -------------- | Ing. Peter Špánik, Na výhone 1746/67, 908 77 Borský Mikuláš | 200,00 | Statický posudok trafostanice pri Mestskej plavárni |
| 2023006 | 09.05.2023  23.05.2023  -------------- | Miroslav Ištoňa, Riazanská 679/32, 031 03 Bratislava, IČO: 37 468 758 | 9 438,00 | Odborný výrub stromov v Rekreačnej oblasti Kunov |
| 20230298 | 22.06.2023  30.06.2023  ­-------------- | Technický a skúšobný ústav stavebný, n.o., Studená 967/3, Bratislava, IČO: 31 821 987 | 2 976,00 | Odborné posúdenie a odborné stanovisko k realizácii opravy prvkov mosta BEILY-BRIDGE v RO Kunov |
| 2023097 | 06.07.2023  17.07.2023  -------------- | REMOV Sport, s.r.o., Topolová 584, 434 01 Most, ČR | 962,00 | Okopový pás žltej farby + dopravné náklady |
| 23/198 | 10.08.2023  23.08.2023  -------------- | GD WATER, s.r.o., Kpt. Nálepku 346, 017 01 Považská Bystrica, IČO: 36 341 380 | 360,00 | Servis zariadenia na úpravu vody „SUV 50 AVRD“ |
| 2023092 | 23.08.2023  04.09.2023  -------------- | Externé obstarávanie s.r.o., Pekárska 11, 917 01 Trnava, IČO: 47 669 683 | 396,00 | Odmena za verejné obstarávanie |
| 2023995 | 13.09.2023  27.09.2023  -------------- | Aquael M.S Servis s.r.o., Nový víchor 299/24, 919 61 Ružindol | 648,00 | Oprava a servis zariadenia na chemickú úpravu vody |
| A2023/013 | 24.10.2023  28.10.2023  26.10.2023 | POLY – SLOVAKIA, s.r.o., Jegorovova 37, 974 01 Banská Bystrica, IČO: 36636266 | 2 118,00 | Oprava zákl. nosnej plachty na futbal. nafukovacej hale v areáli FK Senica |
| 20230152 | 20.11.2023  27.11.2023  ­-------------- | HousePro SK, s.r.o., Hollého 46, 083 01 Sabinov, IČO: 47 587 806 | 1 250,00 | Čistenie graffiti na budove Zimného štadióna v Senici |
| 2023126 | 11.12.2023  25.12.2023  -------------- | Martin Kopún – Plynotherm, 916 31 Nová Ves nad Váhom 7, IČO: 32 784 384 | 671,30 | Oprava plynového kotla v ubytovacom zariadení - Chata nad plážou |

Faktúry a objednávky uvedené v knihe dodávateľských faktúr a objednávok boli porovnané s faktúrami a objednávkami zverejnenými na webovom sídle RSMS. Podmienky zverejňovania objednávok a faktúr upravuje zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií). Z kontrolovaných objednávok a faktúr za rok 2023 nebola ani jedna objednávka, resp. faktúra zverejnená na webovom sídle povinnej osoby správnym a zákonným spôsobom.

Kontrola doručených faktúr bola vykonaná na vzorke dokladov vybraných náhodným výberom. Preverené boli objednávky a faktúry, dodacie listy evidované v knihe dodávateľských objednávok a faktúr RSMS.

Úhrada došlých faktúr bola odsúhlasená riaditeľom spoločnosti podpisom na likvidačnom liste, ktorý obsahoval všetky náležitosti ako je dátum a podpis osoby zodpovednej za formálnu a vecnú správnosť účtovných dokladov a zaúčtovanie.

**3.2. Kontrola odberateľských faktúr**

V rámci kontroly nakladania s majetkom mesta Senica bola vykonaná kontrola odberateľských faktúr vystavených RSMS. Celkovo bolo predložených 752 odberateľských faktúr.

Preverované faktúry zobrazuje tabuľka č. 3:

|  |  |  |  |  |
| --- | --- | --- | --- | --- |
| Č.fa. | Dát.vyhot./  Dát. splat./ Dát. úhrady | Odberateľ | Cena v € | Dodané plnenie |
| 202300016 | 30.01.2023  13.02.2023  -------------- | Maccaferri Manufacturing Europe s.r.o., Kaplinské pole 2859/24, 905 01 Senica, IČO: 50 066 935 | 505,00 | Prenájom plavárne – kredit pre zamestnancov + poplatok za vernostnú kartu |
| 202300076 | 08.02.2023  22.02.2023  -------------- | KOVOTVAR, výrobné družstvo, Železničiarska 830, 908 01 Kúty, IČO: 00 167 461 | 727,50 | Prenájom tenisovej haly od 01.01.2023 – 31.03.2023 |
| 202300180 | 05.04.2023  19.04.2023  ­-------------- | Športový klub Záhorák, č. 352, 906 35 Plavecký Mikuláš, IČO: 42 268 991 | 80,00 | Prenájom futbalového ihriska 04.03.2023 (1,5 hod.) |
| 202300226 | 06.04.2023  20.04.2023  -------------- | Lukáš Zámečník, Jablonica 50, 906 32 Senica | 62,40 | Dovoz stravy – obedy za 3/2023 |
| 202300327 | 09.06.2023  23.06.2023  -------------- | Jozef Hamerlík, Osuské 57, 906 12 Osuské | 146,40 | Dovoz stravy – obedy za 5/2023 |
| 202300449 | 12.07.2023  31.07.2023  -------------- | Orech s.r.o., M. R. Štefánika 71/4, 990 01 Veľký Krtíš, IČO: 51 436 361 | 1 242,00 | Prenájom časti nebytových priestorov na základy Zmluvy o nájme a podnájme nebyt.priestorov zo dňa 17.03.2023 |
| 202300467 | 07.08.2023  21.08.2023  -------------- | HANKO KAI KARATE KLUB SENICA, o.z., Sadová 638/43, 905 01 Senica, IČO: 00 589 233 | 200,00 | Prenájom nebytových priestorov na základy Zmluvy o  a podnájme nebyt.priestorov č. 138/18/PH za mesiac júl 2023 |
| 202300535 | 05.09.2023  19.09.2023  -------------- | Stonožka deťom o.z., Sadová 646/8, 905 01 Senica, IČO: 53 718 917 | 126,80 | Vstup do mestskej plavárne od 31.07.2023 – 04.08.2023 |
| 202300620 | 04.10.2023  04.11.2023  -------------- | Packeta Slovakia s.r.o., Kopčianska 3338/82A, 851 01 Bratislava, IČO: 48 136 999 | 96,00 | Podnájom plochy na adrese Sadová 638/43, Senica na základe Zmluvy o umiestnení Z-Boxu zo dňa 12.10.2022 |
| 202300685 | 08.11.2023  15.11.2023  -------------- | Tenisová klub, o.z., Sadová 642/16, 905 01 Senica, IČO: 34 075 038 | 3 298,50 | Poskytnutie tenisovej haly na základe Zmluvy o poskytnutí športového zariadenia za obdobie 10/2023-12/2023 |
| 202300713 | 11.12.2023  25.12.2023  -------------- | PhDr. Andrej Kocourek, ul. Brezová 860/26, 905 01 Senica | 472,00 | Vstup do športovej haly za mesiac 11/2023 ( 4 vstupy – 16,75 hod.) |

Kontrola vystavených faktúr bola vykonaná na vzorke dokladov vybraných náhodným výberom. Preverené boli objednávky a faktúry, dodacie listy evidované v knihe odberateľských objednávok a faktúr RSMS.

**3.3. Kontrola pokladničných dokladov**

Pokladničnými dokladmi sa rozumejú príjmové pokladničné doklady, výdavkové pokladničné doklady, pokladničná kniha a prílohy k príjmovým a výdavkovým pokladničným dokladom. Celkovo bolo predložených 357 príjmových pokladničných dokladov a 372 výdavkových pokladničných dokladov.

Zákon č. 431/2002 Z.z. o účtovníctve v § 10 definuje účtovný doklad ako: „ Účtovný doklad je preukázateľný účtovný záznam, ktorý musí obsahovať: a) slovné a číselné označenie účtovného dokladu, b) obsah účtovného prípadu a označenie jeho účastníkov c) peňažnú sumu alebo údaj o cene za mernú jednotku a vyjadrenie množstva, d) dátum vyhotovenia účtovného dokladu, e) dátum uskutočnenia účtovného prípadu, ak nie je zhodný s dátumom vyhotovenia, f) podpisový záznam osoby zodpovednej za účtovný prípad v účtovej jednotke a podpisový záznam osoby zodpovednej za jeho zaúčtovanie, g) označenie účtov, na ktorých sa účtovný prípad zaúčtuje.

Účtovná jednotka je povinná vyhotoviť účtovný doklad bez zbytočného odkladu po zistení skutočnosti, ktorá sa ním preukazuje, t. j. účtovný doklad musí byť vyhotovený včas. Z účtovného dokladu sa musí dať určiť obsah každého jednotlivého účtovného prípadu, t. j. účtovný doklad musí byť zrozumiteľný, t. j. musí byť vyhotovený tak, aby údaje na ňom boli čitateľné, prehľadné a trvalé. Ku kontrole boli predložené účtovné doklady o účtovaní pokladne za rok 2023, príjmové pokladničné doklady, výdavkové pokladničné doklady a prílohy k príjmovým a výdavkovým pokladničným dokladom a správa o vykonaní inventarizácie pokladne.

Pokladničné doklady boli očíslované vzostupne podľa poradia v pokladničnej knihe, číselné označenie týchto dokladov na seba nadväzovalo, doklady obsahovali predpísané náležitosti v súlade s § 10 zákona o účtovníctve, obsahovali prílohy a doklady súvisiace s príjmovým a výdavkovým pokladničným charakterom.

Inventarizácia pokladne sa vykonáva 1x ročne. Inventarizácia bola vykonaná v zmysle § 29 ods. 3 druhej vety zákona č. 431/2002 Z. z. o účtovníctve, podľa ktorého platí, že: „Peňažné prostriedky v hotovosti musí účtovná jednotka inventarizovať ku dňu, ku ktorému sa zostavuje účtovná závierka.“

Výdavkové a príjmové pokladničné doklady majú svoj samostatný číselný rad (V-001, P-001).

Preverované príjmové pokladničné doklady zobrazuje tabuľka č. 4:

|  |  |  |  |  |
| --- | --- | --- | --- | --- |
| Č. dokladu | Dát. vyhot. | Účastník účt. prípadu | Cena v € | Obsah dokladu |
| PPD230070 | 28.02.2023 | Ing. Dušan Manďák (zamestnanec RSMS) | 4 908,50 | Tržba Zimný štadión za 8-9.týždeň 2023 |
| PPD230136 | 24.04.2023 | Mgr. Michaela Bombarová  (zamestnanec RSMS) | 241,00 | Tržba Chata nad plážou od 14.4.-20.04 |
| PPD230206 | 30.06.2023 | Martin Otrubčák  (zamestnanec RSMS) | 1 088,10 | Tržba Kúpalisko za 26.týždeň |
| PPD230277 | 31.08.2023 | Martin Otrubčák  (zamestnanec RSMS) | 1 966,30 | Tržba Plaváreň za 35.týždeň |
| PPD230313 | 09.10.2023 | Martin Otrubčák  (zamestnanec RSMS) | 2 405,75 | Tržba Plaváreň za 40.týždeň |
| PPD230355 | 31.12.2023 | Ing. Dušan Manďák (zamestnanec RSMS) | 7 934,00 | Tržba Zimný štadión za 52.týždeň 2023 |

Preverované výdavkové pokladničné doklady zobrazuje tabuľka č. 5:

|  |  |  |  |  |
| --- | --- | --- | --- | --- |
| Č. dokladu | Dát. vyhot. | Účastník účt. prípadu | Cena v € | Obsah dokladu |
| VPD230047 | 17.02.2023 | Ing. Jaroslav Hložek (zamestnanec RSMS) | 73,00 | Nákup súčiastok na opravu traktora a prívesu |
| VPD230101 | 17.04.2023 | Ing. Jaroslav Hložek (zamestnanec RSMS) | 49,00 | Nákup vodoinštalačného materiálu a postreku na burinu |
| VPD230172 | 26.06.2023 | Mgr. Michaela Bombarová  (zamestnanec RSMS) | 83,80 | Nákup liekov do lekárničiek a ostatného materiálu |
| VPD230232 | 14.08.2023 | Martin Otrubčák  (zamestnanec RSMS) | 33,55 | Nákup na sklad č. 7 |
| VPD230310 | 31.10.2023 | Ing. Jaroslav Hložek (zamestnanec RSMS) | 218,25 | Nákup stavebného materiálu a PHM do bagra |
| VPD230371 | 31.12.2023 | Mgr. Michaela Bombarová  (zamestnanec RSMS) | 39,25 | Reprezentačné |

Dohodu o hmotnej zodpovednosti mali v roku 2023 uzatvorenú všetci zamestnanci RSMS, ktorí prichádzajú do styku s hotovosťou.

Vedenie pokladne sa uskutočňuje v zmysle zákona č. 431/2002 Z. z. o účtovníctve v znení neskorších predpisov.

**3.4. Kontrola zverejňovania zmlúv**

V rámci kontroly nakladania s majetkom mesta Senica bola vykonaná kontrola uzatvorených zmlúv povinnou osobou. Ku kontrole bola predložená centrálna evidencia zmlúv za rok 2023, ktorá obsahovala 137 uzatvorených zmlúv.

Podľa ustanovenia § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov:

*„ (1) Povinne zverejňovaná zmluva je písomná zmluva, ktorú uzaviera povinná osoba a ktorá obsahuje informáciu, ktorá sa získala za finančné prostriedky, s ktorými hospodária právnické osoby verejnej správy vrátane neštátnych účelových fondov, alebo sa týka používania týchto finančných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadených zákonom alebo na základe zákona alebo nakladania s finančnými prostriedkami Európskej únie.*

*(2)* *Povinne zverejňovaná zmluva je aj písomná zmluva, ktorú uzaviera povinná osoba podľa § 2 ods. 3, v ktorej má štát alebo povinná osoba podľa § 2 ods. 1 a 2 výlučnú účasť alebo v ktorej majú štát a povinná osoba podľa § 2 ods. 1 a 2 spoločne výlučnú účasť alebo v ktorej majú štát a viaceré povinné osoby podľa § 2 ods. 1 a 2 spoločne výlučnú účasť a ktorá sa týka nakladania s jej majetkom; to neplatí, ak je zmluva uzatvorená v bežnom obchodnom styku v rozsahu predmetu podnikania alebo činnosti zapísanej v obchodnom registri alebo v inej úradnej evidencii.*

*(3) Namiesto zmluvy uzatvorenej v bežnom obchodnom styku v rozsahu predmetu podnikania alebo činnosti zapísanej v obchodnom registri alebo v inej úradnej evidencii povinnej osoby podľa odseku 2 a namiesto zmluvy podľa § 5a ods. 5 písm. c), d), i), j), r) a s) sa zverejňuje informácia o uzatvorení takejto zmluvy; to neplatí, ak sa zmluva uzavrela s fyzickou osobou, ktorá nie je podnikateľom. Na zverejňovanie informácie podľa prvej vety sa použijú odseky 6, 7, 9 a 14 rovnako.“*

Pokiaľ sú obe zmluvné strany povinnými osobami, ktoré zverejňujú zmluvy v Centrálnom registri zmlúv, sú povinné zverejniť tú istú zmluvu v Centrálnom registri zmlúv, pričom rozhodujúce je prvé zverejnenie zmluvy.

**3.5. Kontrola realizácie verejného obstarávania**

Verejným obstarávaním sú stanovené pravidlá a postupy podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorými sa zadávajú zákazky na dodanie tovaru, zákazky na uskutočnenie stavebných prác, zákazky na poskytnutie služieb, súťaž návrhov a správa verejnom obstarávaní.

Cieľom verejného obstarávania je úsporné nakladanie s prostriedkami zo štátneho rozpočtu, nakoľko na chod jednotlivých úradov a organizácií, ktoré sú napojené na štátny rozpočet, sú každoročne vynakladané nemalé finančné prostriedky. Preto je skutočnou nevyhnutnosťou, aby sa zabránilo ich zbytočnému a nadmernému odčerpávaniu a ich prípadnému zneužívaniu.

Pri verejnom obstarávaní sa uplatňujú princípy transparentnosti, rovnakého zaobchádzania a nediskriminácie uchádzačov a záujemcov, ako i princíp hospodárnosti a efektívnosti pri vynakladaní finančných prostriedkov.

Kontrolovaný subjekt je verejným obstarávateľom podľa § 7 ods. 1 písm. d) zákona o verejnom obstarávaní. RSMS vykonáva všetky verejné obstarávanie prostredníctvom spoločnosti Externé obstarávanie s.r.o., Pekárska 11, 917 01 Trnava, IČO: 47 669 683.

V roku 2023 RSMS vykonala verejné obstarávanie v 11 prípadoch pri zákazkách s nízkou hodnotou podľa § 117 zákona č. 343/2015 Z.z. o verejnom obstarávaní v znení účinnom do 31.07.2024:

1. „Nákup jazdeného osobného motorového vozidla“ – PHZ 37 999,00 € - neúspešné
2. „Rekonštrukcia vonkajšej fasády na objektoch garáží“ – PHZ 18 651,47 € - víťazná ponuka MSP MARTIŠ, s.r.o., Okružná 1199/32, 905 01 Senica, IČO: 45 923 833 – 18 651,47 €
3. „Dodávka technických zariadení pre údržbu futbalových areálov“ – PHZ určená súbežne s výberom úspešného uchádzača – víťazná ponuka OMS ARÉNA Senica, a.s., Sadová 639/22, 905 01 Senica, IČO: 36 752 673 – 14 000,00 €
4. „Zabezpečenie dozoru nad bezpečnou prevádzkou zariadení kvalifikovanými plavčíkmi“ – PHZ 55 359,80 € - víťazná ponuka Dominik Janulík, L. Novomeského 1210/64, 905 01 Senica, IČO: 52 769 011 – 55 359,80 €
5. „Nákup záhradnej kosačky s príslušenstvom“ – PHZ 17 035,33 € - víťazná ponuka AGRO BILLY s.r.o., Matice Slovenskej 4761/3, 080 01 Prešov, IČO: 44 116 578 – 16 000,00 €
6. „Oprava strojno-technologickej časti na Zimnom štadióne v Senici“ – PHZ 119 859,00 € - víťazná ponuka HPM-COMERCIAL, spol.s.r.o., Trenčianska 466, 020 01 Púchov, IČO: 36 295 531 – 134 441,00 €
7. „Nákup jazdeného osobného motorového vozidla“ – PHZ 37 999,00 € - víťazná ponuka Beluma s.r.o., Trebišovská 7, 040 11 Košice, IČO: 52 589 269 – 29 000,00 €
8. „Rekonštrukcia časti vnútorných priestorov ubytovacieho zariadenia Chata nad Plážou“ – PHZ 32 967,33 € – víťazná ponuka MSP MARTIŠ, s.r.o., Okružná 1199/32, 905 01 Senica, IČO: 45 923 833 – 29 542,47 €
9. „Nákup hnuteľného majetku pre Futbalový areál Senica“ – OMS ARÉNA Senica, a.s., Sadová 639/22, 905 01 Senica, IČO: 36 752 673 – postup podľa § 1 ods. 2 písm. c) zákona č. 25/2006 Z. z. o verejnom obstarávaní (výnimka) – kúpa hnuteľného majetku vo Futbalovom areáli Senica – suma 36 000,00 €
10. „Dodávka a montáž garážových brán“ – PHZ 26 692,05 € - víťazná ponuka VIKO TRADE s.r.o., Železničná 3370, 905 01 Senica, IČO: 45 967 873 – 26 239,03 €
11. „Dodávka plynu pre zariadenia Rekreačných služieb mesta Senica, spol. s r.o.“ – Časť 1 a časť 2 – PHZ 134 550,00 € - víťazná ponuka SPP, a.s., Mlynské Nivy 44/A, 825 11 Bratislava, IČO: 35 815 256 – 97 448,50 €

Stanovenie predpokladanej hodnoty zákazky (ďalej len ako „PHZ“) je jednou zo základných činností v procese verejného obstarávania. Verejný obstarávateľ má povinnosť stanoviť PHZ na základe zákonom stanovených pravidiel v čase, kedy reálne vyhlasuje verejné obstarávanie. Kontrolou bolo zistené, že vo všetkých prípadoch bola určená PHZ v zmysle § 5 ods. 1 zákona č. 25/2006 Z. z. o verejnom obstarávaní.

Podľa zákona č. 343/2015 Z.z. o verejnom obstarávaní a o zmene a doplnení niektorých zákonov článku VI. bod 9: *„Verejný obstarávateľ je povinný uverejniť v profile súhrnnú správu o zákazkách s nízkymi hodnotami, ktoré zadal za obdobie kalendárneho štvrťroka do 30 dní po skončení kalendárneho štvrťroka.“*

Podľa § 10 ods. 10zákona č. 343/2015 Z.z. o verejnom obstarávaní:

*„Ak to nevylučujú osobitné predpisy, verejný obstarávateľ a obstarávateľ sú povinní vo formáte a postupmi na prenos dostupnými na webovom sídle úradu poslať na uverejnenie v profile súhrnnú správu o zmluvách so zmluvnými cenami vyššími ako 10 000 eur, ktoré uzavreli za obdobie kalendárneho polroka a na ktoré sa podľa § 1 ods. 2 až 14 nevzťahuje tento zákon, a to priebežne počas kalendárneho polroka alebo hromadne najneskôr do 60 dní po skončení kalendárneho polroka. Verejný obstarávateľ a obstarávateľ nie sú povinní v súhrnnej správe podľa prvej vety uviesť zmluvy, ktoré boli zverejnené v Centrálnom registri zmlúv. Verejný obstarávateľ a obstarávateľ v súhrnnej správe za každú zákazku podľa prvej vety uvedú najmä zmluvnú cenu, predmet zákazky a identifikáciu dodávateľa v rozsahu*

*a) obchodné meno alebo názov,*

*b) adresa sídla, miesta podnikania alebo výkonu činnosti,*

*c) identifikačné číslo organizácie, ak ide o osobu zapísanú v registri právnických osôb, podnikateľov a orgánov verejnej moci,*

*d) meno a priezvisko, adresa pobytu a dátum narodenia fyzickej osoby, ak nie je fyzickou osobou – podnikateľom,*

*e) označenie výnimky podľa § 1 ods. 2 až 14, na základe ktorej bola zmluva uzavretá.*

Súhrnná správa za I. polrok 2023, ktorú obstarávateľ predložil ku kontrole, obsahuje uzatvorené Zmluvy s dodávateľmi HPM-COMERCIAL, spol.s.r.o., Trenčianska 466, 020 01 Púchov, IČO: 36 295 531 a AGRO BILLY s.r.o., Matice Slovenskej 4761/3, 080 01 Prešov, IČO: 44 116 578, pričom zmluva s HPM-COMERCIAL, spol.s.r.o. bola zverejnená aj v centrálnom registri zmlúv, teda podľa § 10 ods. 10zákona č. 343/2015 Z.z. o verejnom obstarávaní obstarávateľ nebol povinný uviesť túto zmluvu v súhrnnej správe.

Súhrnná správa za II. polrok 2023, ktorú obstarávateľ predložil ku kontrole, obsahuje uzatvorené Zmluvy s dodávateľom Dominik Janulík, L. Novomeského 1210/64, 905 01 Senica, IČO: 52 769 011, MSP MARTIŠ, s.r.o., Okružná 1199/32, 905 01 Senica, IČO: 45 923 833, OMS ARÉNA Senica, a.s., Sadová 639/22, 905 01 Senica, IČO: 36 752 673, VIKO TRADE s.r.o., Železničná 3370, 905 01 Senica, IČO: 45 967 873, SPP, a.s., Mlynské Nivy 44/A, 825 11 Bratislava, IČO: 35 815 256 ako i druhá zmluva s dodávateľom MSP MARTIŠ, s.r.o., Okružná 1199/32, 905 01 Senica, IČO: 45 923 833 a Beluma s.r.o., Trebišovská 7, 040 11 Košice, IČO: 52 589 269.

**4. Inventarizácia majetku a záväzkov**

Podľa § 6 ods. 3 zákona o účtovníctve sú účtovné jednotky povinné vykonať inventarizáciu majetku, záväzkov a rozdielu majetku a záväzkov (ďalej len „inventarizácia“) v súlade s § 29 a § 30 zákona o účtovníctve, kde je určený spôsob jej vykonania.

Inventarizačný zápis je účtovný doklad, ktorým sa preukazuje vecná správnosť účtovníctva a ktorý musí obsahovať: názov účtovnej jednotky, právnické osoby uvedú sídlo, výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom, výsledky vyplývajúce z posúdenia reálnosti ocenenia majetku a záväzkov, meno, priezvisko a podpisový záznam osoby alebo osôb zodpovedných za vykonanie inventarizácie v účtovnej jednotke.

Inventarizácia majetku je jedným z podkladov uzávierkovej činnosti RSMS ako účtovnej jednotky. Inventarizáciou sa overuje, či stav majetku, záväzkov a rozdielu majetku a záväzkov v účtovníctve zodpovedá skutočnosti. Inventarizácia sa v RSMS vykonáva ku dňu zostavenia riadnej účtovnej závierky, ktorým je posledný deň účtovného obdobia t.j. k 31.12. V súlade s ustanovením § 30 zákona o účtovníctve sa skutočný stav majetku, záväzkov a rozdielu majetku a záväzkov zisťuje inventúrou.

Inventúra sa vykonáva podľa charakteru majetku (majetok hmotnej povahy a nehmotnej povahy) , skutočný stav sa zisťuje fyzickou a dokladovou inventúrou. Inventarizačnú komisiu tvoria predseda a dvaja členovia komisie.

Predmetom kontroly bola kompletná dokumentácia z inventarizácie majetku a záväzkov k 31.12.2023.

Postup pri vykonávaní inventarizácie majetku, záväzku a rozdielov majetku a záväzkov by mala mať účtovná jednotka upravená vlastnou smernicou. RSMS nemá vypracovanú smernicu o inventarizácii majetku, záväzkov a rozdielov majetku a záväzkov.

Kontrolou riadnej ročnej inventarizácie sa zistilo, že inventúry majetku a záväzkov so stavom k 31.12.2023 boli vykonané, inventarizačné zápisy boli vyhotovené a podpísané členmi inventarizačných komisií. Predmetom inventarizácie bol celý majetok spoločnosti, vrátane majetku, ktorý na základe zmluvných vzťahov užívajú fyzické a právnické osoby.

Osobnou obhliadkou všetkých objektov, ktoré má RSMS v správe, a ktoré sú vo vlastníctve mesta Senica bolo zistené, že objekty nie sú v ideálnom stave a je potrebné vynakladať vyššie sumy na ich opravu a údržbu, čo svedčí o skutočnosti, že sa vykonávajú iba nevyhnutné udržiavacie práce. Časť prác bola realizovaná spôsobom, že nakúpený bol iba potrebný materiál a práce vykonali vlastní zamestnanci spoločnosti. Je na zváženie vyššia investícia do objektov vo vlastníctve mesta.

Zoznam podkladov preukazujúcich nedostatky:

1. Zápisnica z Dozornej rady zo dňa 14.06.2023
2. Dodávateľské objednávky a faktúry za rok 2023
3. Odberateľské faktúry
4. Dohody: č. 23/07/060/10 a č. 23/07/060/11 o poskytnutí príspevku na úhradu prevádzkových nákladov a na úhradu nákladov na dopravu zamestnancov podľa § 60 ods. 2 zákona č. 5 /2004 Z. z. o službách zamestnanosti a o zmene a doplnení niektorých zákonov v znení neskorších predpisov na kalendárny rok 2023
5. Spisy verejného obstarávania
6. Inventarizačné zápisy za rok 2023

**Záver:**

Kontrolou boli zistené nedostatky, ktoré boli formulované do 5 kontrolných zistení. Nedostatky sa týkali porušenia § 66 ods. 8 Obchodného zákonníka pri uznášaniaschopnosti dozornej rady, ďalej viacero porušení ustanovení zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) pri zverejňovaní objednávok a faktúr na webovom sídle. V rámci kontroly zverejňovania zmlúv bolo zistené, že niektoré zmluvy neboli povinnou osobou zverejnené, avšak nejednalo sa o závažný nedostatok, nakoľko druhá zmluvná strana uvedené zmluvy zverejnila. Následne aj RSMS nedostatok obratom odstránila dodatočný zverejnením predmetných zmlúv. Viaceré nedostatky obsahovala riadna inventarizácia majetku a záväzkov vykonaná k 31.12.2023, pričom viaceré inventúrne súpisy neboli v súlade s inventarizačným zápisom, čo povinná osoba prisľúbila urýchlene odstrániť. Pri kontrole verejného obstarávania boli taktiež zistené nedostatky pri zverejňovaní zmlúv povinnou osobou. Niekoľko ďalších nedostatkov bolo odstránených ešte v priebehu samotnej kontroly. Ku kontrolným zisteniam som zároveň navrhol odporúčania na odstránenie zistených nedostatkov a príčin ich vzniku.

Povinná osoba nepodala písomné námietky proti kontrolným zisteniam uvedeným v návrhu správy a preto bola po uplynutí určenej lehoty vypracovaná konečná správa z kontroly, ktorú som doručil povinnej osobe v písomnom vyhotovení, čím bola kontrola ukončená.

Správa sa nachádza v dokumentácii hlavného kontrolóra a je k dispozícii k nahliadnutiu.

V Senici dňa 11.09.2024

Mgr. Tomáš Makas

hlavný kontrolór mesta Senica